title: 2011/188/EY: Neuvoston päätös, annettu 27 päivänä heinäkuuta 2009 , Euroopan yhteisön, Euroopan hiili- ja teräsyhteisön ja Euroopan atomienergiayhteisön sekä Turkmenistanin välisen kauppaa ja kaupan liitännäistoimenpiteitä koskevan väliaikaisen sopimuksen tekemisestä Euroopan yhteisön puolesta#Euroopan yhteisön, Euroopan hiili- ja teräsyhteisön ja Euroopan atomienergiayhteisön sekä Turkmenistanin kauppaa ja kaupan liitännäistoimenpiteitä koskeva väliaikainen sopimus

text:
               26.3.2011

               FI

               Euroopan unionin virallinen lehti

               L 80/19

         NEUVOSTON PÄÄTÖS,
   annettu 27 päivänä heinäkuuta 2009,
   Euroopan yhteisön, Euroopan hiili- ja teräsyhteisön ja Euroopan atomienergiayhteisön sekä Turkmenistanin välisen kauppaa ja kaupan liitännäistoimenpiteitä koskevan väliaikaisen sopimuksen tekemisestä Euroopan yhteisön puolesta
   (2011/188/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen alakohdan ensimmäisen virkkeen kanssa,
   ottaa huomioon komission ehdotuksen,
   ottaa huomioon Euroopan parlamentin lausunnon,
   sekä katsoo seuraavaa:

               (1)

               Brysselissä 25 päivänä toukokuuta 1998 allekirjoitetun Euroopan yhteisöjen ja niiden jäsenvaltioiden sekä Turkmenistanin kumppanuus- ja yhteistyösopimuksen voimaantuloon asti on tarpeen hyväksyä Euroopan yhteisön puolesta Euroopan yhteisön, Euroopan hiili- ja teräsyhteisön ja Euroopan atomienergiayhteisön sekä Turkmenistanin välinen kauppaa ja kaupan liitännäistoimenpiteitä koskeva Brysselissä 10 päivänä marraskuuta 1999 allekirjoitettu väliaikainen sopimus.

               (2)

               Jotta otettaisiin huomioon yhteisön uudet, sopimuksen allekirjoittamisen jälkeen käyttöön tulleet viralliset kielet, kyseisen kauppaa ja kaupan liitännäistoimenpiteitä koskevan väliaikaisen sopimuksen 31 artikla olisi muutettava Euroopan yhteisön ja Turkmenistanin välisenä kirjeenvaihtona Euroopan yhteisön, Euroopan hiili- ja teräsyhteisön ja Euroopan atomienergiayhteisön sekä Turkmenistanin välisen kauppaa ja kaupan liitännäistoimenpiteitä koskevan väliaikaisen sopimuksen muuttamisesta todistusvoimaisten kielitoisintojen osalta,

         ON PÄÄTTÄNYT SEURAAVAA:
   1 artikla
   Hyväksytään Euroopan yhteisön puolesta Euroopan yhteisön, Euroopan hiili- ja teräsyhteisön ja Euroopan atomienergiayhteisön sekä Turkmenistanin välinen kauppaa ja kaupan liitännäistoimenpiteitä koskeva väliaikainen sopimus ja sen liitteet, pöytäkirjat ja julistukset sekä Euroopan yhteisön ja Turkmenistanin välinen kirjeenvaihto Euroopan yhteisön, Euroopan hiili- ja teräsyhteisön ja Euroopan atomienergiayhteisön sekä Turkmenistanin välisen kauppaa ja kaupan liitännäistoimenpiteitä koskevan väliaikaisen sopimuksen muuttamisesta todistusvoimaisten kielitoisintojen osalta, jossa muutetaan kyseisen kauppaa ja kaupan liitännäistoimenpiteitä koskevan väliaikaisen sopimuksen 31 artikla.
   Kyseiset tekstit on liitetty tähän päätökseen.
   2 artikla
   Neuvoston puheenjohtaja valtuutetaan nimeämään henkilöt, joilla on oikeus allekirjoittaa kirjeenvaihto Euroopan yhteisön puolesta.
   3 artikla
   Neuvoston puheenjohtaja tekee väliaikaisen sopimuksen 32 artiklassa määrätyn ilmoituksen Euroopan yhteisön puolesta.
   4 artikla
   Tämä päätös tulee voimaan päivänä, jona se tehdään.

      Tehty Brysselissä 27 päivänä heinäkuuta 2009.

            Neuvoston puolesta

            Puheenjohtaja

         C. BILDT

      Euroopan yhteisön, Euroopan hiili- ja teräsyhteisön ja Euroopan atomienergiayhteisön sekä Turkmenistanin kauppaa ja kaupan liitännäistoimenpiteitä koskeva
      VÄLIAIKAINEN SOPIMUS
      EUROOPAN YHTEISÖ, EUROOPAN HIILI- JA TERÄSYHTEISÖ JA EUROOPAN ATOMIENERGIAYHTEISÖ, jäljempänä ’yhteisö’,
      sekä
      TURKMENISTAN,
      JOTKA KATSOVAT, että
      Euroopan yhteisöjen ja niiden jäsenvaltioiden sekä Turkmenistanin kumppanuus- ja yhteistyösopimus kumppanuuden perustamisesta parafoitiin 24 päivänä toukokuuta 1997,
      kumppanuus- ja yhteistyösopimuksen tavoitteena on lujittaa ja laajentaa aikaisemmin, erityisesti 18 päivänä joulukuuta 1989 allekirjoitetulla Euroopan talousyhteisön ja Euroopan atomienergiayhteisön sekä Sosialististen neuvostotasavaltojen liiton kauppaa sekä kaupallista ja taloudellista yhteistyötä koskevalla sopimuksella, perustettuja suhteita,
      on tarpeen varmistaa osapuolten kauppasuhteiden nopea kehittyminen,
      tämän vuoksi on tarpeen panna täytäntöön mahdollisimman pian väliaikaisella sopimuksella kauppaa ja kaupan liitännäistoimenpiteitä koskevat kumppanuus- ja yhteistyösopimuksen määräykset,
      mainituilla määräyksillä olisi siten korvattava kauppaa sekä kaupallista ja taloudellista yhteistyötä koskevan sopimuksen vastaavat määräykset,
      on tarpeen varmistaa, että kumppanuus- ja yhteistyösopimuksen voimaantuloon ja yhteistyöneuvoston perustamiseen asti kauppaa sekä kaupallista ja taloudellista yhteistyötä koskevalla sopimuksella perustettu sekakomitea voi käyttää kumppanuus- ja yhteistyösopimuksessa yhteistyöneuvostolle annettuja valtuuksia, jotka ovat tarpeen väliaikaisen sopimuksen täytäntöönpanemiseksi, ja
      OVAT PÄÄTTÄNEET tehdä tämän sopimuksen ja ovat tätä varten nimenneet täysivaltaisiksi edustajikseen:
      EUROOPAN YHTEISÖ:
      EUROOPAN HIILI- JA TERÄSYHTEISÖ:
      EUROOPAN ATOMIENERGIAYHTEISÖ:
      TURKMENISTAN:
      JOTKA vaihdettuaan oikeiksi ja asianmukaisiksi todetut valtakirjansa
      OVAT SOPINEET SEURAAVAA:
      I   OSASTO

         YLEISET PERIAATTEET

      [Turkmenistanin kanssa tehdyn KYS:n I osasto]
      1 artikla
      [Turkmenistanin kanssa tehdyn KYS:n 2 artikla]
      Osapuolten sisä- ja ulkopolitiikka perustuu kansanvallan periaatteiden sekä perusoikeuksien ja ihmisoikeuksien, sellaisina kuin ne on määritelty ihmisoikeuksien yleismaailmallisessa julistuksessa, Yhdistyneiden Kansakuntien peruskirjassa, Helsingin päätösasiakirjassa ja uutta Eurooppaa koskevassa Pariisin peruskirjassa, kunnioittamiseen sekä markkinatalouden periaatteisiin, mukaan lukien Bonnin ETY-kokouksen asiakirjoissa ilmaistut periaatteet, jotka muodostavat olennaisen osan tätä sopimusta.
      II   OSASTO

         TAVARAKAUPPA

      [Turkmenistanin kanssa tehdyn KYS:n III osasto]
      2 artikla
      [Turkmenistanin kanssa tehdyn KYS:n 7 artikla]
      1.   Osapuolet myöntävät toisilleen suosituimmuuskohtelun kaikilla aloilla seuraavien osalta:

                  —

                  tuontiin ja vientiin sovellettavat tullit ja maksut, mukaan lukien niiden kantamismenetelmät,

                  —

                  tullausta, kauttakuljetusta, varastoja ja uudelleenlastausta koskevat määräykset,

                  —

                  verot ja muut sisäiset maksut, joita sovelletaan tuontitavaroihin suoraan tai välillisesti,

                  —

                  maksutavat ja tavarakauppaan liittyvien kyseisten maksujen siirrot,

                  —

                  säännöt, jotka koskevat tavaroiden myyntiä, ostoa, kuljetusta, jakelua ja käyttöä kotimaan markkinoilla.

            2.   Edellä 1 kohdan määräyksiä ei sovelleta:

                  a)

                  etuuksiin, jotka myönnetään tulliliiton tai vapaakauppa-alueen perustamiseksi taikka tällaisen liiton tai alueen perustamisen nojalla;

                  b)

                  etuuksiin, jotka myönnetään tietyille maille Maailman kauppajärjestön (WTO) sääntöjen ja muiden kehitysmaita suosivien kansainvälisten järjestelyjen mukaisesti;

                  c)

                  etuudet, jotka myönnetään rajaliikenteen helpottamiseksi maille, joilla on yhteinen raja etuuden myöntävän osapuolen kanssa.

            3.   Edellä olevan 1 kohdan määräyksiä ei sovelleta liitteessä I määriteltyihin Turkmenistanin muille Sosialististen neuvostotasavaltojen liiton hajoamisesta syntyneille valtioille myöntämiin etuuksiin 31 päivänä joulukuuta 1998 päättyvänä siirtymäkautena.
      3 artikla
      [Turkmenistanin kanssa tehdyn KYS:n 8 artikla]
      1.   Osapuolet ovat yhtä mieltä siitä, että vapaan kauttakulun periaate on tämän sopimuksen tavoitteiden saavuttamisen olennainen edellytys.
      Tässä yhteydessä kumpikin osapuoli varmistaa toisen osapuolen tullialueelta peräisin olevien tai sen tullialueelle tarkoitettujen tavaroiden rajoittamattoman kuljetuksen oman alueensa kautta tai läpi.
      2.   Osapuolten välillä sovelletaan GATT-sopimuksen V artiklan 2, 3, 4 ja 5 kohdan määräyksiä.
      3.   Tämän artiklan määräykset eivät kuitenkaan rajoita erityisaloja, erityisesti liikennettä, tai osapuolten keskenään sopimia tuotteita koskevien erityissääntöjen soveltamista.
      4 artikla
      [Turkmenistanin kanssa tehdyn KYS:n 9 artikla]
      Kumpikin osapuoli myöntää lisäksi toiselle osapuolelle vapautuksen väliaikaisesti maahantuotujen tavaroiden tuontimaksuista ja -tulleista lainsäädäntönsä mukaisesti asiaa koskevissa muissa osapuolta sitovissa kansainvälisissä sopimuksissa määrätyissä tapauksissa ja niissä määrättyjen menettelyjen mukaisesti, sanotun kuitenkaan rajoittamatta kumpaakin osapuolta sitovista, tavaroiden väliaikaista maahantuontia koskevista kansainvälisistä yleissopimuksista johtuvia oikeuksia ja velvollisuuksia. Olosuhteet, joiden perusteella kyseessä oleva osapuoli on hyväksynyt tällaisista yleissopimuksista johtuvat velvollisuudet, otetaan huomioon.
      5 artikla
      [Turkmenistanin kanssa tehdyn KYS:n 10 artikla]
      1.   Turkmenistanista peräisin olevat tavarat tuodaan yhteisöön ilman määrällisiä rajoituksia tai vaikutukseltaan vastaavia toimenpiteitä, sanotun kuitenkaan rajoittamatta tämän sopimuksen 7, 10 ja 11 artiklan määräysten soveltamista.
      2.   Yhteisöstä peräisin olevat tavarat tuodaan Turkmenistaniin ilman määrällisiä rajoituksia tai vaikutukseltaan vastaavia toimenpiteitä, sanotun kuitenkaan rajoittamatta tämän sopimuksen 7, 10 ja 11 artiklan määräysten soveltamista.
      6 artikla
      [Turkmenistanin kanssa tehdyn KYS:n 11 artikla]
      Osapuolten välistä tavarakauppaa käydään markkinahinnoin.
      7 artikla
      [Turkmenistanin kanssa tehdyn KYS:n 12 artikla]
      1.   Jos tietyn tuotteen tuonti toisen osapuolen alueelle kasvaa siinä määrin tai sillä tavoin, että se aiheuttaa tai uhkaa aiheuttaa vahinkoa samankaltaisten tai suoraan sen kanssa kilpailevien tuotteiden kotimaisille tuottajille, yhteisö tai Turkmenistan, siitä riippuen, kumpaa asia koskee, voi toteuttaa aiheelliset toimenpiteet seuraavien menettelyjen ja edellytysten mukaisesti.
      2.   Ennen toimenpiteiden toteuttamista tai tapauksissa, joihin 4 kohtaa sovelletaan, mahdollisimman pian niiden toteuttamisen jälkeen, yhteisö tai Turkmenistan, tapauksen mukaan, toimittaa sekakomitealle kaikki asiaankuuluvat tiedot molempia osapuolia tyydyttävän ratkaisun löytämiseksi IV osaston määräysten mukaisesti.
      3.   Jos osapuolet eivät neuvottelujen tuloksena pääse yhteisymmärrykseen tilanteen välttämiseksi tarvittavista toimista 30 päivän kuluttua asian saattamisesta sekakomitean käsiteltäväksi, neuvotteluja pyytänyt osapuoli saa rajoittaa kyseisten tuotteiden tuontia siinä määrin ja siksi ajaksi, kuin on tarpeen vahingon torjumiseksi tai korjaamiseksi, taikka toteuttaa muita aiheellisia toimenpiteitä.
      4.   Kriittisissä olosuhteissa, joissa viive saattaisi aiheuttaa vaikeasti korjattavia vahinkoja, osapuolet voivat toteuttaa toimenpiteet ennen neuvotteluja edellyttäen, että neuvotteluja ehdotetaan viipymättä tällaisen toiminnan toteuttamisen jälkeen.
      5.   Tämän artiklan mukaisia toimenpiteitä valittaessa osapuolet pitävät ensisijaisina niitä toimenpiteitä, joista aiheutuu vähiten häiriötä tämän sopimuksen tavoitteiden toteuttamiselle.
      6.   Tämän sopimuksen määräykset eivät estä osapuolia toteuttamasta GATT 1994 -sopimuksen VI artiklan, GATT 1994 -sopimuksen VI artiklan soveltamisesta tehdyn sopimuksen, tukia ja tasoitustoimia koskevan sopimuksen sekä asiaan liittyvän sisäisen lainsäädännön mukaisia polkumyynti- tai tasoitustoimenpiteitä.
      8 artikla
      [Turkmenistanin kanssa tehdyn KYS:n 13 artikla]
      Osapuolet sitoutuvat harkitsemaan tämän sopimuksen osapuolten välistä tavarakauppaa koskevien määräysten kehittämistä olosuhteiden mukaan, mukaan lukien Turkmenistanin liittymisestä WTO:hon aiheutuva tilanne. Jäljempänä 17 artiklassa tarkoitettu sekakomitea voi antaa osapuolille tällaista kehittämistä koskevia suosituksia, jotka voidaan panna täytäntöön osapuolten välisen sopimuksen perusteella niiden omien menettelyjen mukaisesti, jos ne hyväksytään.
      9 artikla
      [Turkmenistanin kanssa tehdyn KYS:n 14 artikla]
      Tämä sopimus ei estä sellaisia tuontia, vientiä tai tavaroiden kauttakuljetusta koskevia kieltoja tai rajoituksia, jotka ovat perusteltuja yleisen moraalin, järjestyksen tai turvallisuuden kannalta, ihmisten, eläinten tai kasvien terveyden ja elämän suojelemiseksi, luonnonvarojen suojelemiseksi, taiteellisten, historiallisten tai arkeologisten kansallisaarteiden suojelemiseksi taikka henkisen, teollisen ja kaupallisen omaisuuden suojelemiseksi tai kultaa ja hopeaa koskevien sääntöjen perusteella. Nämä kiellot tai rajoitukset eivät kuitenkaan saa olla keino mielivaltaiseen syrjintään tai sopimuspuolten välisen kaupan peiteltyyn rajoittamiseen.
      10 artikla
      [Turkmenistanin kanssa tehdyn KYS:n 15 artikla]
      Tämän osaston määräyksiä ei sovelleta yhdistetyn nimikkeistön 50–63 ryhmään kuuluvien tekstiilituotteiden kauppaan. Näiden tuotteiden kauppaa säännellään 30 päivänä joulukuuta 1995 parafoidulla ja 1 päivästä tammikuuta 1996 väliaikaisesti sovelletulla sopimuksella.
      11 artikla
      [Turkmenistanin kanssa tehdyn KYS:n 16 artikla]
      1.   Euroopan hiili- ja teräsyhteisön perustamissopimuksen soveltamisalaan kuuluvien tuotteiden kauppaa säännellään tämän II osaston määräyksillä, lukuun ottamatta 5 artiklaa.
      2.   Perustetaan hiili- ja teräsasioita käsittelevä yhteydenpitoryhmä, joka muodostuu yhteisön edustajista ja Turkmenistanin edustajista.
      Yhteydenpitoryhmä vaihtaa säännöllisesti osapuolia kiinnostavia hiili- ja teräsasioita koskevia tietoja.
      12 artikla
      [Turkmenistanin kanssa tehdyn KYS:n 17 artikla]
      Ydinaineiden kauppaa käydään Euroopan atomienergiayhteisön perustamissopimuksen määräysten mukaisesti. Tarvittaessa ydinaineiden kauppaan sovelletaan Euroopan atomienergiayhteisön ja Turkmenistanin välillä tehtävän erityissopimuksen määräyksiä.
      III   OSASTO

         MAKSUT, KILPAILU JA MUUT TALOUTTA KOSKEVAT MÄÄRÄYKSET

      [Turkmenistanin kanssa tehdyn KYS:n IV osasto]
      13 artikla
      [Turkmenistanin kanssa tehdyn KYS:n 39 artiklan 1 kohta]
      Osapuolet sitoutuvat sallimaan kaikki tämän sopimuksen määräysten mukaisesti vapaasti vaihdettavassa valuutassa suoritettavat yhteisön ja Turkmenistanin asukkaiden väliset maksut, jotka liittyvät tämän sopimuksen määräysten mukaiseen tavaroiden liikkuvuuteen.
      14 artikla
      [Turkmenistanin kanssa tehdyn KYS:n 41 artiklan 4 kohta]
      Osapuolet sopivat tarkastelevansa keinoja soveltaa niiden kilpailulainsäädäntöä yhteiseltä pohjalta tapauksissa, jotka koskevat niiden välistä kauppaa.
      15 artikla
      [Turkmenistanin kanssa tehdyn KYS:n 40 artiklan 1 kohta]
      Turkmenistan jatkaa tämän artiklan ja liitteen II määräysten mukaisesti henkiseen, teolliseen ja kaupalliseen omaisuuteen kuuluvien oikeuksien suojelun parantamista varmistaakseen viiden vuoden kuluessa tämän sopimuksen voimaantulosta erityisesti liitteessä II tarkoitetuissa yhteisön säädöksissä säädetyn suojelun tasoon verrattavissa olevan suojelun tason, mukaan lukien tehokkaat keinot kyseisten oikeuksien täytäntöönpanon varmistamiseksi.
      16 artikla
      Osapuolten viranomaisten tulliasioita koskevan keskinäisen hallinnollisen avun antamisessa noudatetaan tämän sopimuksen liitteenä olevan pöytäkirjan määräyksiä.
      IV   OSASTO

         INSTITUTIONAALISET JA YLEISET MÄÄRÄYKSET SEKÄ LOPPUMÄÄRÄYKSET

      [Turkmenistanin kanssa tehdyn KYS:n XI osasto]
      17 artikla
      Euroopan talousyhteisön ja Euroopan atomienergiayhteisön sekä Sosialististen neuvostotasavaltojen liiton kauppaa sekä kaupallista ja taloudellista yhteistyötä koskevassa 18 päivänä joulukuuta 1989 allekirjoitetussa sopimuksessa perustettu sekakomitea suorittaa sille tässä sopimuksessa määrättyjä tehtäviä siihen saakka, kun kumppanuus- ja yhteistyösopimuksen 77 artiklassa tarkoitettu yhteistyöneuvosto perustetaan.
      18 artikla
      Sekakomitea voi antaa suosituksia tämän sopimuksen tavoitteiden saavuttamiseksi siinä määrätyissä tapauksissa.
      Sekakomitea laatii suosituksensa osapuolten yhteisellä sopimuksella.
      19 artikla
      [Turkmenistanin kanssa tehdyn KYS:n 81 artikla]
      Tutkiessaan mitä tahansa tämän sopimuksen soveltamisalaan kuuluvaa kysymystä, joka liittyy johonkin WTO:n perustamissopimusten artiklaan, sekakomitea ottaa huomioon mahdollisimman suuressa määrin tulkinnan, jonka WTO:n jäsenet yleensä antavat kyseiselle artiklalle.
      20 artikla
      [Turkmenistanin kanssa tehdyn KYS:n 85 artikla]
      1.   Kumpikin osapuoli sitoutuu varmistamaan tämän sopimuksen soveltamisalalla, että toisen osapuolen luonnollisilla henkilöillä ja oikeushenkilöillä on oikeus vedota osapuolten toimivaltaisiin tuomioistuimiin ja hallinnollisiin elimiin ilman syrjintää sen omiin kansalaisiin verrattuna puolustaakseen henkilökohtaisia ja omaisuuteen liittyviä oikeuksiaan, mukaan lukien henkiseen, teolliseen ja kaupalliseen omaisuuteen kuuluvat oikeudet.
      2.   Toimivaltansa rajoissa osapuolet:

                  —

                  edistävät välimiesmenettelyn käyttöönottoa sellaisten riitojen ratkaisemiseksi, jotka aiheutuvat yhteisön ja Turkmenistanin taloudellisten toimijoiden kauppaan ja yhteistyöhön liittyvistä liiketoimista,

                  —

                  sopivat, että kun riita jätetään välimiesmenettelyllä ratkaistavaksi, riidan osapuolet voivat valita mitä tahansa kansalaisuutta olevan oman välimiehensä ja että puheenjohtajana toimiva kolmas välimies tai ainoa välimies voi olla kolmannen valtion kansalainen, lukuun ottamatta tapauksia, joissa osapuolten valitseman välimieskeskuksen säännöissä määrätään toisin,

                  —

                  suosittelevat taloudellisille toimijoilleen niiden sopimuksiin sovellettavan lain yksimielistä valitsemista,

                  —

                  edistävät Yhdistyneiden Kansakuntien kansainvälisen kauppaoikeuden toimikunnan (Uncitral) laatimien välimiessääntöjen noudattamista ja ulkomaisten välitystuomioiden tunnustamisesta ja täytäntöönpanosta New Yorkissa 10 päivänä kesäkuuta 1958 tehdyn yleissopimuksen allekirjoittajavaltioiden välimieskeskusten palvelujen käyttöä.

            21 artikla
      [Turkmenistanin kanssa tehdyn KYS:n 86 artikla]
      Tämän sopimuksen määräykset eivät estä osapuolta toteuttamasta toimenpiteitä:

                  a)

                  joita se pitää tarpeellisina keskeisten turvallisuusetujensa vastaisten tietojen ilmaisemisen estämiseksi;

                  b)

                  jotka koskevat aseiden, ammusten tai sotatarvikkeiden tuotantoa tai kauppaa taikka puolustustarkoitukseen välttämätöntä tutkimusta, kehitystyötä tai tuotantoa, jos nämä toimenpiteet eivät heikennä sellaisten tuotteiden kilpailuedellytyksiä, joita ei ole tarkoitettu nimenomaan sotilaalliseen käyttöön;

                  c)

                  joita se pitää oleellisen tärkeinä omien turvallisuusetujensa kannalta yleisen järjestyksen ylläpitämiseen vaikuttavissa vakavissa sisäisissä levottomuuksissa, sodassa tai sodan uhkaa merkitsevässä vakavassa kansainvälisessä jännitystilassa taikka täyttääkseen velvollisuudet, joihin se on sitoutunut rauhan ja kansainvälisen turvallisuuden ylläpitämiseksi;

                  d)

                  joita se pitää tarpeellisina teollisten kaksikäyttötuotteiden ja teknologian valvontaa koskevien kansainvälisten velvoitteidensa ja sitoumustensa noudattamiseksi.

            22 artikla
      [Turkmenistanin kanssa tehdyn KYS:n 87 artikla]
      1.   Tämän sopimuksen soveltamisalalla ja rajoittamatta siihen sisältyviä erityismääräyksiä:

                  —

                  Turkmenistanin yhteisöön soveltamat järjestelyt eivät saa johtaa syrjintään jäsenvaltioiden, niiden kansalaisten taikka yhtiöiden tai yritysten välillä,

                  —

                  yhteisön Turkmenistaniin soveltamat järjestelyt eivät saa johtaa syrjintään Turkmenistanin kansalaisten taikka yhtiöiden tai yritysten välillä.

            2.   Edellä olevan 1 kohdan määräykset eivät rajoita osapuolten oikeutta soveltaa verolainsäädäntönsä asianmukaisia säännöksiä verovelvollisiin, jotka asuinpaikkansa osalta eivät ole keskenään samanlaisessa asemassa.
      23 artikla
      [Turkmenistanin kanssa tehdyn KYS:n 88 artikla]
      1.   Osapuolet voivat saattaa sekakomitean käsiteltäviksi tämän sopimuksen soveltamiseen tai tulkintaan liittyvät riidat.
      2.   Sekakomitea voi ratkaista riidan antamalla suosituksen.
      3.   Jos riitaa ei voida ratkaista 2 kohdan mukaisesti, kumpikin osapuoli voi ilmoittaa toiselle osapuolelle nimeävänsä sovittelijan; toisen osapuolen on tällöin nimettävä toinen sovittelija kahden kuukauden kuluessa.
      Sekakomitea nimeää kolmannen sovittelijan.
      Sovittelijoiden suositukset annetaan enemmistöpäätöksellä. Tällaiset suositukset eivät ole osapuolia sitovia.
      24 artikla
      [Turkmenistanin kanssa tehdyn KYS:n 89 artikla]
      Osapuolet sopivat neuvottelevansa viipymättä asianmukaisia yhteyksiä käyttäen mistä tahansa tämän sopimuksen tulkintaa tai täytäntöönpanoa koskevasta kysymyksestä ja muista osapuolten välisten suhteiden olennaisista näkökohdista kumman tahansa osapuolen pyynnöstä.
      Tämän artiklan määräykset eivät millään tavoin vaikuta 7, 23 ja 28 artiklan soveltamiseen eivätkä rajoita sitä.
      25 artikla
      [Turkmenistanin kanssa tehdyn KYS:n 90 artikla]
      Turkmenistanille tämän sopimuksen mukaisesti myönnetty kohtelu ei saa olla missään tapauksessa edullisempi kuin jäsenvaltioiden toisilleen myöntämä kohtelu.
      26 artikla
      [Turkmenistanin kanssa tehdyn KYS:n 92 artikla]
      Siltä osin kuin tämän sopimuksen soveltamisalaan kuuluvat kysymykset kuuluvat Euroopan energiaperuskirjasta tehdyn sopimuksen ja sen pöytäkirjojen soveltamisalaan, kyseistä sopimusta ja sen pöytäkirjoja sovelletaan heti niiden voimaantulosta alkaen kyseisiin kysymyksiin, mutta ainoastaan siltä osin kuin niissä määrätään tällaisesta soveltamisesta.
      27 artikla
      1.   Tätä sopimusta sovelletaan 24 päivänä toukokuuta 1997 parafoidun kumppanuus- ja yhteistyösopimuksen voimaantuloon asti.
      2.   Kumpikin osapuoli voi irtisanoa tämän sopimuksen ilmoittamalla siitä toiselle osapuolelle. Sopimus lakkaa olemasta voimassa kuuden kuukauden kuluttua ilmoituksen päivämäärästä.
      28 artikla
      [Turkmenistanin kanssa tehdyn KYS:n 94 artikla]
      1.   Osapuolet toteuttavat kaikki yleiset tai erityiset toimenpiteet, jotka ovat tarpeen niiden tästä sopimuksesta johtuvien velvollisuuksien täyttämiseksi. Ne huolehtivat siitä, että tämän sopimuksen tavoitteet saavutetaan.
      2.   Jos jompikumpi osapuoli katsoo, että toinen osapuoli ei täytä tästä sopimuksesta johtuvia velvollisuuksiaan, se voi toteuttaa aiheelliset toimenpiteet. Ennen näiden toimenpiteiden toteuttamista, lukuun ottamatta erityisen kiireellisiä tapauksia, se antaa sekakomitealle kaikki tiedot, joita tarvitaan tilanteen perusteellista tarkastelua varten osapuolten hyväksyttävissä olevan ratkaisun saavuttamiseksi.
      Ensisijaisesti on valittava sellaiset toimenpiteet, jotka aiheuttavat vähiten haittaa tämän sopimuksen toiminnalle. Nämä toimenpiteet on toisen osapuolen pyynnöstä annettava viipymättä tiedoksi sekakomitealle.
      29 artikla
      [Turkmenistanin kanssa tehdyn KYS:n 95 artikla]
      Liitteet I ja II sekä pöytäkirja viranomaisten keskinäisestä hallinnollisesta avunannosta tulliasioissa ovat erottamaton osa tätä sopimusta.
      30 artikla
      [Turkmenistanin kanssa tehdyn KYS:n 97 artikla]
      Tätä sopimusta sovelletaan alueisiin, joihin sovelletaan Euroopan yhteisön perustamissopimusta, Euroopan atomienergiayhteisön perustamissopimusta sekä Euroopan hiili- ja teräsyhteisön perustamissopimusta, näissä sopimuksissa määrättyjen edellytysten mukaisesti, sekä Turkmenistanin alueeseen.
      31 artikla
      Tämä sopimus laaditaan kahtena kappaleena englannin, espanjan, hollannin, italian, kreikan, portugalin, ranskan, ruotsin, saksan, suomen, tanskan ja turkmeenin kielellä, ja jokainen teksti on yhtä todistusvoimainen.
      32 artikla
      Osapuolet hyväksyvät tämän sopimuksen omien menettelyjen mukaisesti.
      Tämä sopimus tulee voimaan sitä päivää seuraavan toisen kuukauden ensimmäisenä päivänä, jona osapuolet ilmoittavat Euroopan unionin neuvoston pääsihteerille ensimmäisessä kohdassa tarkoitettujen menettelyjen päätökseen saattamisesta.
      Tultuaan voimaan tämä sopimus korvaa Turkmenistanin ja yhteisön välisten suhteiden osalta Brysselissä 18 päivänä joulukuuta 1989 allekirjoitetun Euroopan talousyhteisön ja Euroopan atomienergiayhteisön sekä Sosialististen neuvostotasavaltojen liiton kauppaa sekä kaupallista ja taloudellista yhteistyötä koskevan sopimuksen 2 artiklan, 3 artiklan lukuun ottamatta sen neljättä luetelmakohtaa, sekä 4–16 artiklan.

         Hecho en Bruselas, el diez de noviembre de mil novecientos noventa y nueve.
         Udfærdiget i Bruxelles den tiende november nitten hundrede og nioghalvfems.
         Geschehen zu Brüssel am zehnten November neunzehnhundertneunundneunzig.
         Έγινε στις Βρυξέλλες, στις δέκα Νοεμβρίου χίλια εννιακόσια ενενήντα εννέα.
         Done at Brussels on the tenth day of November in the year one thousand nine hundred and ninety-nine.
         Fait à Bruxelles, le dix novembre mil neuf cent quatre-vingt-dix-neuf.
         Fatto a Bruxelles, addì dieci novembre millenovecentonovantanove.
         Gedaan te Brussel, de tiende november negentienhonderd negenennegentig.
         Feito em Bruxelas, em dez de Novembro de mil novecentos e noventa e nove.
         Tehty Brysselissä kymmenentenä päivänä marraskuuta vuonna tuhatyhdeksänsataayhdeksänkymmentäyhdeksän.
         Som skedde i Bryssel den tionde november nittonhundranittionio.

            Por las Comunidades Europeas
            For De Europæiske Fællesskaber
            Für die Europäischen Gemeinschaften
            Για τις Ευρωπαϊκές Κοινότητες
            For the European Communities
            Pour les Communautés européennes
            Per le Comunità europee
            Voor de Europese Gemeenschappen
            Pelas Comunidades Europeias
            Euroopan yhteisöjen puolesta
            For Europeiska gemenskaperna
            Европа Билелешигшшн адындан

            Por Turkmenistán
            For Turkmenistan
            Für Turkmenistan
            Για το Тουρκμενιστάν
            For Turkmenistan
            Pour le Turkménistan
            Per il Turkmenistan
            Voor Turkmenistan
            Pelo Turquemenistão
            Turkmenistanin puolesta
            På Turkmenistans vägnar
            Туркменнстаньн адындан

         LUETTELO LIITTEENÄ OLEVISTA ASIAKIRJOISTA

                     LIITE I

                     :

                     Viitteellinen luettelo etuuksista, jotka Turkmenistan myöntää entisen Neuvostoliiton itsenäisille valtioille 2 artiklan 3 kohdan mukaisesti.

                     LIITE II

                     :

                     Sopimuksen 15 artiklassa tarkoitetut henkistä, teollista ja kaupallista omaisuutta koskevat säädökset.

               Pöytäkirja keskinäisestä hallinnollisesta avunannosta tulliasioissa.

            LIITE I

               Viitteellinen luettelo etuuksista, jotka Turkmenistan myöntää entisen Neuvostoliiton itsenäisille valtioille 2 artiklan 3 kohdan mukaisesti

            1.   Tuonnin/viennin verotus
            Tuonti- tai vientitulleja ei kanneta.
            Palveluista, kuten tulliselvityksestä, aiheutuvia maksuja sekä palkkioita ja muita valtion tullihallinnon, valtion hyödykepörssin tai valtion verotarkastusviraston määräämiä maksuja ei kanneta seuraavien tavaroiden osalta:

                        —

                        vilja, lastenruoka ja elintarvikkeet, jotka tuodaan maahan ja jotka myydään väestölle valtion valvomin hinnoin,

                        —

                        sopimuksen perusteella tuodut ja Turkmenistanin valtion talousarviosta rahoitetut tavarat.

                  2.   Kuljetus- ja kauttakuljetusehdot
            ”Kuljetusalaa koskevista periaatteista ja ehdoista” tehdyn monenvälisen sopimuksen sopimuspuolina olevien Itsenäisten valtioiden yhteisön jäsenvaltioiden osalta ja/tai kahdenvälisten kuljetus- ja kauttakuljetusjärjestelysopimusten perusteella mitään veroja tai maksuja ei sovelleta vastavuoroisesti tavaroiden kuljetukseen ja tulliselvitykseen (mukaan lukien kauttakuljetustavarat) eikä ajoneuvojen kauttakulkuun.
            Itsenäisten valtioiden yhteisön jäsenvaltioiden ajoneuvot vapautetaan kaikista tulleista, kun ne kulkevat Turkmenistanin alueen kautta.

            LIITE II

               Sopimuksen 15 artiklassa tarkoitetut henkistä, teollista ja kaupallista omaisuutta koskevat säädökset

                        1.

                        Sopimuksen 15 artiklassa tarkoitetut yhteisön säädökset:

                                    —

                                    ensimmäinen neuvoston direktiivi 89/104/ETY, annettu 21 päivänä joulukuuta 1988, jäsenvaltioiden tavaramerkkilainsäädännön lähentämisestä,

                                    —

                                    neuvoston direktiivi 87/54/ETY, annettu 16 päivänä joulukuuta 1986, puolijohdetuotteiden piirimallien oikeudellisesta suojasta,

                                    —

                                    neuvoston direktiivi 91/250/ETY, annettu 14 päivänä toukokuuta 1991, tietokoneohjelmien oikeudellisesta suojasta,

                                    —

                                    neuvoston asetus (ETY) N:o 1768/92, annettu 18 päivänä kesäkuuta 1992, lääkkeiden lisäsuojatodistuksen aikaansaamisesta,

                                    —

                                    neuvoston asetus (ETY) N:o 2081/92, annettu 14 päivänä heinäkuuta 1992, maataloustuotteiden ja elintarvikkeiden maantieteellisten merkintöjen ja alkuperänimitysten suojasta,

                                    —

                                    neuvoston direktiivi 93/83/ETY, annettu 27 päivänä syyskuuta 1993, tiettyjen satelliitin välityksellä tapahtuvaan yleisradiointiin ja kaapeleitse tapahtuvaan edelleen lähettämiseen sovellettavien tekijänoikeutta sekä lähioikeuksia koskevien sääntöjen yhteensovittamisesta,

                                    —

                                    neuvoston direktiivi 93/98/ETY, annettu 29 päivänä lokakuuta 1993, tekijänoikeuden ja tiettyjen lähioikeuksien suojan voimassaoloajan yhdenmukaistamisesta,

                                    —

                                    neuvoston direktiivi 92/100/ETY, annettu 19 päivänä marraskuuta 1992, vuokraus- ja lainausoikeuksista sekä tietyistä tekijänoikeuden lähioikeuksista henkisen omaisuuden alalla,

                                    —

                                    Euroopan parlamentin ja neuvoston asetus (EY) N:o 1610/96, annettu 23 päivänä heinäkuuta 1996, kasvinsuojeluaineiden lisäsuojatodistuksen käyttöön ottamisesta,

                                    —

                                    Euroopan parlamentin ja neuvoston direktiivi 96/9/EY, annettu 11 päivänä maaliskuuta 1996, tietokantojen oikeudellisesta suojasta,

                                    —

                                    neuvoston asetus (EY) N:o 3295/94, annettu 22 päivänä joulukuuta 1994, väärennettyjen ja laittomasti valmistettujen tavaroiden vapaaseen liikkeeseen luovutuksen, viennin, jälleenviennin tai suspensiomenettelyyn asettamisen kieltämistä koskevista toimenpiteistä.

                        2.

                        Jos kaupankäynnin edellytyksiin vaikuttavia ongelmia esiintyy henkiseen, teolliseen ja kaupalliseen omaisuuteen kuuluvien oikeuksien alalla sellaisina, kuin ne ovat määriteltyinä edellä luetelluissa yhteisön säädöksissä, aloitetaan yhteisön tai Turkmenistanin pyynnöstä kiireelliset neuvottelut molemminpuolisesti tyydyttäviin ratkaisuihin pääsemiseksi.

            PÖYTÄKIRJA
            keskinäisestä hallinnollisesta avunannosta tulliasioissa
            1 artikla
            Määritelmät
            Tässä pöytäkirjassa tarkoitetaan:

                        a)

                        ’tullilainsäädännöllä’ osapuolten alueilla sovellettavia säännöksiä, jotka koskevat tavaroiden tuontia, vientiä, kauttakuljetusta ja asettamista tullimenettelyyn, mukaan lukien osapuolten toteuttamat kielto-, rajoitus- ja valvontatoimenpiteet;

                        b)

                        ’pyynnön esittävällä viranomaisella’ toimivaltaista hallintoviranomaista, jonka osapuoli on nimennyt tähän tarkoitukseen ja joka pyytää avunantoa tulliasioissa;

                        c)

                        ’pyynnön vastaanottaneella viranomaisella’ toimivaltaista hallintoviranomaista, jonka osapuoli on nimennyt tähän tarkoitukseen ja joka vastaanottaa pyynnön avunannosta tulliasioissa;

                        d)

                        ’henkilötiedoilla’ kaikkia tunnistettuun tai tunnistettavissa olevaan henkilöön liittyviä tietoja;

                        e)

                        ’tullilainsäädännön vastaisella toimella’ tullilainsäädännön rikkomista tai rikkomisen yritystä.

                  2 artikla
            Soveltamisala
            1.   Osapuolet antavat toisilleen apua toimivaltaansa kuuluvilla aloilla tässä pöytäkirjassa määrätyillä tavoilla ja edellytyksillä tullilainsäädännön moitteettoman soveltamisen varmistamiseksi erityisesti ehkäisemällä, paljastamalla ja tutkimalla kyseisen lainsäädännön vastaisia toimia.
            2.   Tässä pöytäkirjassa tarkoitettu avunanto tulliasioissa koskee niitä osapuolten hallintoviranomaisia, jotka ovat toimivaltaisia soveltamaan tätä pöytäkirjaa. Se ei rajoita rikosasioissa annettavaa keskinäistä avunantoa koskevien säännösten soveltamista. Avunannon piiriin eivät myöskään kuulu tiedot, jotka on saatu oikeusviranomaisten pyynnöstä käytettyjen valtuuksien perusteella, elleivät nämä viranomaiset anna lupaa näiden tietojen välittämiseen.
            3 artikla
            Pyynnöstä annettava apu
            1.   Pyynnön vastaanottanut viranomainen toimittaa pyynnön esittäneelle viranomaiselle tämän pyynnöstä kaikki asiaa koskevat tiedot, jotta tämä voi varmistaa tullilainsäädännön noudattamisen, mukaan lukien tiedot havaituista tai suunnitelluista toimista, jotka ovat tai voivat olla tullilainsäädännön vastaisia.
            2.   Pyynnön vastaanottanut viranomainen ilmoittaa pyynnön esittäneelle viranomaiselle tämän pyynnöstä, onko toisen osapuolen alueelta viedyt tavarat tuotu asianmukaisesti toisen osapuolen alueelle, ja yksilöi tarvittaessa tavaroihin sovelletun tullimenettelyn.
            3.   Pyynnön vastaanottanut viranomainen toteuttaa pyynnön esittäneen viranomaisen pyynnöstä tarvittavat lainsäädäntönsä mukaiset toimenpiteet varmistaakseen, että erityisvalvonta suoritetaan seuraavien osalta:

                        a)

                        luonnolliset henkilöt tai oikeushenkilöt, joiden perustellusti uskotaan osallistuvan tai osallistuneen tullilainsäädännön vastaisiin toimiin;

                        b)

                        paikat, joihin tavaroita on varastoitu siten, että niiden voidaan perustellusti epäillä olevan tarkoitettuja tullilainsäädännön vastaisiin toimiin;

                        c)

                        sellaisten tavaroiden liikkuminen, jonka on ilmoitettu mahdollisesti johtavan tullilainsäädännön vastaisiin toimiin;

                        d)

                        kulkuneuvot, joita voidaan perustellusti uskoa käytetyn, käytettävän tai voitavan käyttää tullilainsäädännön vastaisissa toimissa.

                  4 artikla
            Oma-aloitteinen avunanto
            Osapuolet antavat toisilleen oma-aloitteisesti lainsäädäntönsä, sääntöjensä ja muiden oikeudellisten välineidensä mukaisesti apua, jos ne pitävät sitä tullilainsäädännön oikean soveltamisen kannalta tarpeellisena, erityisesti kun ne saavat seuraavia asioita koskevia tietoja:

                        —

                        toimet, jotka ovat tai näyttävät olevan tullilainsäädännön vastaisia ja joilla saattaa olla merkitystä toiselle osapuolelle,

                        —

                        uudet keinot tai menetelmät, joita käytetään näiden toimien toteuttamisessa,

                        —

                        tavarat, joiden tiedetään olevan tullilainsäädännön vastaisten toimien kohteena,

                        —

                        luonnolliset henkilöt tai oikeushenkilöt, joiden voidaan perustellusti uskoa osallistuvan tai osallistuneen tullilainsäädännön vastaisiin toimiin,

                        —

                        kulkuneuvot, joita voidaan perustellusti uskoa käytetyn, käytettävän tai voitavan käyttää tullilainsäädännön vastaisissa toimissa.

                  5 artikla
            Asiakirjojen toimittaminen/tiedoksianto
            Pyynnön vastaanottanut viranomainen toteuttaa pyynnön esittäneen viranomaisen pyynnöstä oman lainsäädäntönsä mukaisesti kaikki tarvittavat toimenpiteet:

                        —

                        kaikkien sellaisten asiakirjojen toimittamiseksi, ja

                        —

                        kaikki sellaisten päätösten tiedoksi antamiseksi,

                  jotka kuuluvat tämän pöytäkirjan soveltamisalaan, vastaanottajalle, joka asuu sen alueella tai on sijoittautunut sinne. Toimittamista tai tiedoksiantoa koskeviin pyyntöihin sovelletaan näissä tapauksissa 6 artiklan 3 kohdan määräyksiä.
            6 artikla
            Avunantoa koskevien pyyntöjen muoto ja sisältö
            1.   Tämän pöytäkirjan mukaisesti esitetyt pyynnöt tehdään kirjallisesti. Pyynnön täyttämiseksi tarvittavat asiakirjat liitetään pyyntöön. Myös suulliset pyynnöt voidaan hyväksyä, jos tämä on asian kiireellisyyden vuoksi tarpeen, mutta ne on viipymättä vahvistettava kirjallisesti.
            2.   Tämän artiklan 1 kohdan mukaisissa pyynnöissä on oltava seuraavat tiedot:

                        a)

                        pyynnön esittävä viranomainen;

                        b)

                        pyydetty toimenpide;

                        c)

                        pyynnön tarkoitus ja syy;

                        d)

                        asian liittyvät lainsäädäntö, säännöt ja muut oikeudelliset seikat;

                        e)

                        mahdollisimman tarkat ja laajat tiedot tutkimuksen kohteena olevista luonnollisista henkilöistä tai oikeushenkilöistä;

                        f)

                        yhteenveto asiaa koskevista seikoista ja jo suoritetuista kyselyistä, lukuun ottamatta 5 artiklassa tarkoitettuja tapauksia.

                  3.   Pyynnöt on esitettävä yhdellä vastaanottavan viranomaisen virallisista kielistä tai jollakin sen hyväksymällä kielellä.
            4.   Jos pyyntö ei täytä muotovaatimuksia, voidaan vaatia sen korjaamista tai täydentämistä; varotoimenpiteitä voidaan kuitenkin toteuttaa.
            7 artikla
            Pyyntöjen täyttäminen
            1.   Pyynnön vastaanottanut viranomainen toimii toimivaltansa ja käytettävissä olevien voimavarojen mukaisesti avunpyynnön täyttämiseksi samalla tavalla kuin se toimisi omaan lukuunsa tai saman osapuolen muiden viranomaisten pyynnöstä toimittamalla käytössään olevia tietoja, suorittamalla asianmukaisia tutkimuksia tai teettämällä niitä. Tämä määräys koskee myös hallinnollista yksikköä, jolle pyynnön vastaanottanut viranomainen on välittänyt pyynnön silloin, kun se ei voi toimia yksin.
            2.   Avunantoa koskevat pyynnöt täytetään pyynnön vastaanottaneen osapuolen lainsäädännön, sääntöjen ja muiden oikeudellisten välineiden mukaisesti.
            3.   Osapuolen asianmukaisesti valtuutetut virkamiehet voivat asianomaisen toisen osapuolen suostumuksella ja sen määräämin edellytyksin saada pyynnön vastaanottaneelta tai tämän vastuualueeseen kuuluvalta toiselta viranomaiselta tietoja, jotka koskevat tosiasiallisesti tai mahdollisesti tullilainsäädännön vastaisia toimia ja joita pyynnön esittänyt viranomainen tarvitsee tämän pöytäkirjan määräysten soveltamiseksi.
            4.   Osapuolen virkamiehet voivat asianomaisen toisen osapuolen suostumuksella ja sen määräämin edellytyksin olla läsnä tämän alueella suoritettavissa tutkimuksissa.
            8 artikla
            Tietojen välityksessä käytettävä muoto
            1.   Pyynnön vastaanottanut viranomainen toimittaa tutkimusten tulokset pyynnön esittäneelle viranomaiselle asiakirjoina, oikeaksi todistettuina asiakirjajäljennöksinä, kertomuksina ja muina niiden kaltaisina asiakirjoina.
            2.   Edellä 1 kohdassa tarkoitetut asiakirjat voidaan korvata missä tahansa muodossa olevalla samaa tarkoitusta varten tietokoneella tuotetulla tiedolla.
            3.   Alkuperäisiä tiedostoja ja asiakirjoja pyydetään ainoastaan niissä tapauksissa, joissa oikeaksi todistetut asiakirjajäljennökset ovat riittämättömiä. Toimitetut alkuperäiset kappaleet palautetaan niin pian kuin mahdollista.
            9 artikla
            Poikkeukset avunantovelvollisuudesta
            1.   Osapuolet voivat kieltäytyä tässä pöytäkirjassa tarkoitetusta avunannosta, jos avunpyyntöön suostuminen:

                        a)

                        todennäköisesti loukkaisi Turkmenistanin tai sellaisen Euroopan unionin jäsenvaltion itsemääräämisoikeutta, jolta on pyydetty apua tämän pöytäkirjan mukaisesti; tai

                        b)

                        todennäköisesti uhkaisi yleistä järjestystä, turvallisuutta tai muita keskeisiä etuja, erityisesti 10 artiklan 2 kohdassa tarkoitetuissa tapauksissa; tai

                        c)

                        koskee muita valuutta- tai veromääräyksiä kuin tullilainsäädäntöä; tai

                        d)

                        loukkaa teollisia salaisuuksia taikka liike- tai ammattisalaisuuksia.

                  2.   Jos pyynnön esittävä viranomainen pyytää sellaista apua, jota se ei itse voisi pyydettäessä antaa, se huomauttaa tästä seikasta pyynnössään. Pyynnön vastaanottanut viranomainen saa päättää, miten se vastaa tällaiseen pyyntöön.
            3.   Jos avunannosta kieltäydytään, kieltäytymispäätös ja sen perusteet on viipymättä annettava tiedoksi pyynnön esittäneelle viranomaiselle
            10 artikla
            Tietojenvaihto ja luottamuksellisuus
            1.   Tämän pöytäkirjan mukaisesti missä tahansa muodossa annetut tiedot ovat luottamuksellisia tai rajoitettuun käyttöön tarkoitettuja, riippuen kummankin osapuolen asiaa koskevista säännöistä. Niihin sovelletaan julkisten asiakirjojen salassapitovelvollisuutta ja niitä koskee vastaaviin tietoihin sovellettava suoja tiedot vastaanottaneen osapuolen asiaa koskevan lainsäädännön sekä yhteisön toimielimiin sovellettavien vastaavien sääntöjen mukaisesti.
            2.   Henkilötietoja voidaan vaihtaa ainoastaan, jos vastaanottava osapuoli sitoutuu suojaamaan niitä vähintään samalla tavalla kuin tietoja toimittava osapuoli suojaisi niitä samassa tapauksessa.
            3.   Saatuja tietoja voidaan käyttää ainoastaan tämän pöytäkirjan soveltamiseksi. Jos toinen osapuoli pyytää tietoja muuhun tarkoitukseen, sen on etukäteen pyydettävä tiedot toimittaneelta viranomaiselta tämän kirjallista suostumusta. Tietoja pyytäneen osapuolen on lisäksi noudatettava tämän viranomaisen asettamia rajoituksia.
            4.   Edellä olevan 3 kohdan määräykset eivät estä tietojen käyttöä tullilainsäädännön noudattamatta jättämisen vuoksi järjestetyissä oikeudellisissa tai hallinnollisissa menettelyissä. Tiedot toimittaneelle toimivaltaiselle viranomaiselle ilmoitetaan kyseisestä käytöstä.
            5.   Osapuolet voivat käyttää tämän pöytäkirjan määräysten mukaisesti saatuja tietoja ja tutkittuja asiakirjoja todisteena todistusaineistossa, kertomuksissa ja lausunnoissa sekä oikeudelle esitettyjen kanteiden ja syytteiden yhteydessä.
            11 artikla
            Asiantuntijat ja todistajat
            Pyynnön vastaanottaneen viranomaisen virkamies voidaan toisen osapuolen toimivaltaan kuuluvalla alueella valtuuttaa valtuutuksessa olevien rajoituksin esiintymään asiantuntijana tai todistajana tuomioistuin- tai hallintomenettelyissä, jotka koskevat tämän pöytäkirjan soveltamisalaan kuuluvia asioita, sekä esittämään esineitä, asiakirjoja tai niiden virallisesti oikeaksi todistettuja jäljennöksiä, joita mahdollisesti tarvitaan näissä menettelyissä. Todistamis- tai kuulemispyynnössä on ilmoitettava selvästi, mistä asioista ja minkä aseman tai ominaisuuden perusteella virkamiestä kuullaan.
            12 artikla
            Avunannosta aiheutuneet kustannukset
            Osapuolet eivät vaadi toisiltaan korvausta tämän pöytäkirjan johdosta aiheutuneista kustannuksista, lukuun ottamatta tapauksen mukaan asiantuntijoiden ja todistajien sekä muiden kuin julkishallinnon palveluksessa olevien tulkkien ja kääntäjien kustannuksia.
            13 artikla
            Soveltaminen
            1.   Turkmenistanin keskustulliviranomaiset ja Euroopan yhteisöjen komission toimivaltaiset yksiköt sekä tarvittaessa Euroopan unionin jäsenvaltioiden tulliviranomaiset vastaavat tämän pöytäkirjan soveltamisesta. Ne päättävät kaikista pöytäkirjan soveltamisessa tarvittavista käytännön toimenpiteistä ja järjestelyistä ottaen huomioon voimassa olevat tietosuojaa koskevat säännöt. Ne voivat suositella toimivaltaisille elimille muutoksia, jotka niiden käsityksen mukaan pitäisi tehdä tähän pöytäkirjaan.
            2.   Osapuolet neuvottelevat keskenään ja ilmoittavat sen jälkeen toisilleen yksityiskohtaisista täytäntöönpanoa koskevista säännöistä, jotka annetaan tämän pöytäkirjan määräysten mukaisesti.
            14 artikla
            Muut sopimukset
            1.   Euroopan yhteisön ja jäsenvaltioiden toimivalta huomioon ottaen tämän pöytäkirjan määräykset:

                        —

                        eivät vaikuta osapuolten muiden kansainvälisten sopimusten tai yleissopimusten mukaisiin velvollisuuksiin,

                        —

                        täydentävät sellaisia keskinäistä avunantoa koskevia sopimuksia, jotka Euroopan unionin yksittäiset jäsenvaltiot ovat tehneet tai saattavat tehdä Turkmenistanin kanssa, ja

                        —

                        eivät vaikuta säännöksiin tämän sopimuksen nojalla saatujen, yhteisölle mahdollisesti merkityksellisten tietojen toimittamisesta komission toimivaltaisten yksikköjen ja jäsenvaltioiden tulliviranomaisten välillä.

                  2.   Sen estämättä, mitä 1 kohdassa määrätään, tämän sopimuksen määräyksillä on etusija sellaisten keskinäistä avunantoa koskevien kahdenvälisten sopimusten määräyksiin nähden, joita yksittäiset jäsenvaltiot ja Turkmenistan ovat tehneet tai saattavat tehdä, sikäli kuin kyseisten sopimusten määräykset ovat ristiriidassa tämän pöytäkirjan määräysten kanssa.
            3.   Tämän pöytäkirjan soveltamisalaa koskevissa asioissa osapuolet neuvottelevat keskenään tämän sopimuksen 17 artiklassa tarkoitetussa sekakomiteassa ratkaisun saavuttamiseksi.

         PÄÄTÖSASIAKIRJA
         EUROOPAN YHTEISÖN, EUROOPAN HIILI- JA TERÄSYHTEISÖN JA EUROOPAN ATOMIENERGIAYHTEISÖN, jäljempänä ’yhteisö’, täysivaltaiset edustajat, sekä
         TURKMENISTANIN täysivaltaiset edustajat,
         jotka ovat kokoontuneet Brysselissä 10 päivänä marraskuuta 1999 allekirjoittamaan Euroopan yhteisön, Euroopan hiili- ja teräsyhteisön ja Euroopan atomienergiayhteisön sekä Turkmenistanin kauppaa ja kaupan liitännäistoimenpiteitä koskevan väliaikaisen sopimuksen, jäljempänä ’sopimus’, ovat hyväksyneet seuraavat asiakirjat:
         Sopimus liitteineen sekä seuraava pöytäkirja
         Pöytäkirja keskinäisestä hallinnollisesta avunannosta tulliasioissa.
         Yhteisön täysivaltaiset edustajat ja Turkmenistanin täysivaltaiset edustajat ovat hyväksyneet jäljempänä luetellut ja tähän päätösasiakirjaan liitetyt yhteiset julistukset:

                     Yhteinen julistus henkilötiedoista

                     Yhteinen julistus sopimuksen 7 artiklasta

                     Yhteinen julistus sopimuksen 8 artiklasta

                     Yhteinen julistus sopimuksen 15 artiklasta

                     Yhteinen julistus sopimuksen 28 artiklasta.

               Yhteisön täysivaltaiset edustajat ovat ottaneet huomioon jäljempänä mainitun ja tämän päätösasiakirjan liitteenä olevan yksipuolisen julistuksen:
         Turkmenistanin yksipuolinen julistus henkiseen, teolliseen ja kaupalliseen omaisuuteen kuuluvien oikeuksien suojasta.

            Hecho en Bruselas, el diez de noviembre de mil novecientos noventa y nueve.
            Udfærdiget i Bruxelles den tiende november nitten hundrede og nioghalvfems.
            Geschehen zu Brüssel am zehnten November neunzehnhundertneunundneunzig.
            Έγινε στις Βρυξέλλες, στις δέκα Νοεμβρίου χίλια εννιακόσια ενενήντα εννέα.
            Done at Brussels on the tenth day of November in the year one thousand nine hundred and ninety-nine.
            Fait à Bruxelles, le dix novembre mil neuf cent quatre-vingt-dix-neuf.
            Fatto a Bruxelles, addì dieci novembre millenovecentonovantanove.
            Gedaan te Brussel, de tiende november negentienhonderd negenennegentig.
            Feito em Bruxelas, em dez de Novembro de mil novecentos e noventa e nove.
            Tehty Brysselissä kymmenentenä päivänä marraskuuta vuonna tuhatyhdeksänsataayhdeksänkymmentäyhdekcsän.
            Som skedde i Bryssel den tionde november nittonhundranittionio.

               Por las Comunidades Europeas
               For De Europæiske Fællesskaber
               Für die Europäischen Gemeinschaften
               Για τις Ευρωπαϊκές Κοινότητες
               For the European Communities
               Pour les Communautés européennes
               Per le Comunità europee
               Voor de Europese Gemeenschappen
               Pelas Comunidades Europeias
               Euroopan yhteisöjen puolesta
               For Europeiska gemenskaperna
               Европа Билелешигшшн адындан

               Por Turkmenistán
               For Turkmenistan
               Für Turkmenistan
               Για το Τουρκμενιστάν
               For Turkmenistan
               Pour le Turkménistan
               Per il Turkmenistan
               Voor Turkmenistan
               Pelo Turquemenistão
               Turkmenistanin puolesta
               På Turkmenistans vägnar
               Туркменнстаньн адындан

            Yhteinen julistus henkilötiedoista
            Sopimuspuolet ovat tietoisia, että sopimusta sovellettaessa on välttämätöntä huolehtia riittävästä yksityisten henkilöiden suojasta henkilötietojen käsittelyn ja niiden vapaan liikkuvuuden yhteydessä.

            Yhteinen julistus sopimuksen 7 artiklasta
            Yhteisö ja Turkmenistan julistavat, että suojalausekkeen tekstissä ei myönnetä GATT-sopimuksen mukaista suojakohtelua.

            Yhteinen julistus sopimuksen 8 artiklasta
            Osapuolet neuvottelevat sekakomiteassa Turkmenistanin tuontitullipolitiikasta, mukaan lukien tullisuojan muutokset, kunnes Turkmenistan liittyy WTO:hon. Kyseisiä neuvotteluja ehdotetaan erityisesti ennen tullisuojan korottamista.

            Yhteinen julistus sopimuksen 15 artiklasta
            Osapuolet sopivat toimivaltansa rajoissa, että tätä sopimusta sovellettaessa henkiseen, teolliseen ja kaupalliseen omaisuuteen sisältyvät erityisesti tekijänoikeudet, mukaan lukien tietokoneohjelmien tekijänoikeudet, lähioikeudet, oikeudet, jotka liittyvät patentteihin, malleihin, maantieteellisiin merkintöihin, mukaan lukien alkuperänimitykset, tavara- ja palvelumerkkeihin ja integroitujen piirien piirimalleihin sekä teollisoikeuden suojelua koskevan Pariisin sopimuksen 10 a artiklassa tarkoitettu suoja vilpillistä kilpailua vastaan ja taitotietoa koskevien julkaisemattomien tietojen suoja.

            Yhteinen julistus sopimuksen 28 artiklasta

                        1.

                        Osapuolet ovat yhtä mieltä siitä, että sopimuksen oikein tulkitsemiseksi ja soveltamiseksi 28 artiklaan sisältyvällä ilmaisulla ’erityisen kiireelliset tapaukset’ tarkoitetaan jommankumman osapuolen tekemää sopimuksen olennaista rikkomista. Tämän sopimuksen merkittävä rikkominen käsittää:

                                    a)

                                    sopimuksen perusteettoman purkamisen, joka ei ole oikeutettua kansainvälisen oikeuden yleisten sääntöjen mukaan;
                                    tai

                                    b)

                                    sopimuksen 1 artiklassa määrättyjen sopimuksen olennaisten osien rikkominen.

                        2.

                        Osapuolet ovat yhtä mieltä siitä, että 28 artiklassa tarkoitetuilla ’aiheellisilla toimenpiteillä’ tarkoitetaan kansainvälisen oikeuden mukaisesti toteutettuja toimenpiteitä. Jos toinen osapuoli toteuttaa tietyn toimenpiteen erityisen kiireellisessä tapauksessa 28 artiklan nojalla, toinen osapuoli voi aloittaa riitojen ratkaisumenettelyn.

            Turkmenistanin yksipuolinen julistus henkiseen, teolliseen ja kaupalliseen omaisuuteen kuuluvien oikeuksien suojasta
            Turkmenistan julistaa seuraavan:

                        1.

                        Viiden vuoden kuluessa tämän sopimuksen voimaantulosta Turkmenistan liittyy sellaisiin tämän julistuksen 2 kohdassa tarkoitettuihin monenvälisiin yleissopimuksiin henkiseen, teolliseen ja kaupalliseen omaisuuteen liittyvien oikeuksien suojasta, joissa yhteisön jäsenvaltiot ovat sopimuspuolina tai joita ne tosiasiallisesti soveltavat, näihin yleissopimuksiin sisältyvien asiaa koskevien määräysten mukaisesti.

                        2.

                        Tämän sopimuksen 1 kohta koskee seuraavia monenvälisiä yleissopimuksia:

                                    —

                                    Bernin yleissopimus kirjallisten ja taiteellisten teosten suojaamisesta (Pariisin asiakirja, 1971),

                                    —

                                    kansainvälinen yleissopimus esittävien taiteilijoiden, äänitteiden valmistajien sekä radioyritysten suojaamisesta (Rooma, 1961),

                                    —

                                    tavaramerkkien kansainvälisestä rekisteröinnistä tehty Madridin sopimus (Tukholman asiakirja, 1967, muutettu 1979),

                                    —

                                    tavaramerkkien kansainvälisestä rekisteröinnistä tehdyn Madridin sopimuksen pöytäkirja (Madrid, 1989),

                                    —

                                    tavaroiden ja palvelujen kansainvälistä luokitusta tavaramerkkien rekisteröimistä varten koskeva Nizzan sopimus (Geneve 1977, muutettu 1979),

                                    —

                                    Budapestin sopimus mikro-organismien tallettamisen kansainvälisestä tunnustamisesta patentinhakumenettelyä varten (1977, muutettu 1980),

                                    —

                                    uusien kasvilajikkeiden suojaamista koskeva kansainvälinen yleissopimus (UPOV) (Geneven asiakirja, 1991).

                        3.

                        Turkmenistan vahvistaa seuraavista monenvälisistä yleissopimuksista johtuville velvollisuuksille antamansa merkityksen:

                                    —

                                    teollisuusomistusoikeuden suojelemista koskeva Pariisin sopimus (Tukholman asiakirja, 1967, muutettu 1979),

                                    —

                                    patenttiyhteistyösopimus (Washington 1970, tarkistettu ja muutettu 1979 ja 1984).

                        4.

                        Turkmenistan myöntää tämän sopimuksen voimaantulosta alkaen yhteisön yrityksille ja kansalaisille henkisen, teollisen ja kaupallisen omaisuuden tunnustamisen ja suojan osalta kohtelun, joka on vähintään yhtä edullinen kuin sen kolmansille maille kahdenvälisten sopimusten perusteella myöntämä kohtelu.

                        5.

                        Edellä olevan 4 kohdan määräyksiä ei sovelleta etuuksiin, jotka Turkmenistan myöntää kolmansille maille tosiasiallisen vastavuoroisuuden perusteella, eikä etuuksiin, jotka Turkmenistan myöntää muille entiseen Sosialististen neuvostotasavaltojen liittoon kuuluneille maille.

            Euroopan yhteisön ja Turkmenistanin välinen kirjeenvaihto Euroopan yhteisön, Euroopan hiili- ja teräsyhteisön ja Euroopan atomienergiayhteisön sekä Turkmenistanin välisen kauppaa ja kaupan liitännäistoimenpiteitä koskevan väliaikaisen sopimuksen muuttamisesta todistusvoimaisten kielitoisintojen osalta
            Arvoisa vastaanottaja
            Euroopan yhteisön, Euroopan hiili- ja teräsyhteisön ja Euroopan atomienergiayhteisön ja Turkmenistanin välinen kauppaa ja kaupan liitännäistoimenpiteitä koskeva väliaikainen sopimus allekirjoitettiin 10. marraskuuta 1999.
            Väliaikaisen sopimuksen 31 artiklassa nimetään sen englannin-, espanjan-, hollannin-, italian, kreikan-, portugalin-, ranskan-, ruotsin-, saksan-, suomen-, tanskan- ja turkmeeninkieliset kielitoisinnot todistusvoimaisiksi kielitoisinnoiksi.
            Koska Euroopan yhteisön toimielinten virallisten kielten määrä on kasvanut väliaikaisen sopimuksen allekirjoittamisen jälkeen erityisesti 12 uuden jäsenvaltion liityttyä Euroopan unioniin, on tarpeen nimetä myös väliaikaisen sopimuksen bulgarian-, latvian-, liettuan-, maltan-, puolan-, romanian-, slovakin-, sloveenin-, tšekin-, unkarin- ja vironkieliset kielitoisinnot todistusvoimaisiksi ja muuttaa väliaikaisen sopimuksen 31 artikla vastaavasti.
            Lisättävät kielitoisinnot ovat tämän kirjeen liitteenä.
            Olisin kiitollinen, jos voisitte ilmaista Turkmenistanin hyväksyvän liitteenä olevat kielitoisinnot väliaikaisen sopimuksen todistusvoimaisiksi kielitoisinnoiksi ja antavan suostumuksensa väliaikaisen sopimuksen 31 artiklan muuttamiselle vastaavasti.
            Tämä väline tulee voimaan päivänä, jona se allekirjoitetaan.
            Kunnioittavasti

                  Euroopan yhteisön puolesta

            Arvoisa vastaanottaja
            Minulla on kunnia ilmoittaa saaneeni tänään päivätty kirjeenne ja sen liitteenä olevat Euroopan yhteisön, Euroopan hiili- ja teräsyhteisön ja Euroopan atomienergiayhteisön sekä Turkmenistanin välisen kauppaa ja kaupan liitännäistoimenpiteitä koskevan väliaikaisen sopimuksen kielitoisinnot:

               ”Euroopan yhteisön, Euroopan hiili- ja teräsyhteisön ja Euroopan atomienergiayhteisön ja Turkmenistanin välinen kauppaa ja kaupan liitännäistoimenpiteitä koskeva väliaikainen sopimus allekirjoitettiin 10. marraskuuta 1999.
               Väliaikaisen sopimuksen 31 artiklassa nimetään sen englannin-, espanjan-, hollannin-, italian, kreikan-, portugalin-, ranskan-, ruotsin-, saksan-, suomen-, tanskan- ja turkmeeninkieliset kielitoisinnot todistusvoimaisiksi kielitoisinnoiksi.
               Koska Euroopan yhteisön toimielinten virallisten kielten määrä on kasvanut väliaikaisen sopimuksen allekirjoittamisen jälkeen erityisesti 12 uuden jäsenvaltion liityttyä Euroopan unioniin, on tarpeen nimetä myös väliaikaisen sopimuksen bulgarian-, latvian-, liettuan-, maltan-, puolan-, romanian-, slovakin-, sloveenin-, tšekin-, unkarin- ja vironkieliset kielitoisinnot todistusvoimaisiksi ja muuttaa väliaikaisen sopimuksen 31 artikla vastaavasti.
               Lisättävät kielitoisinnot ovat tämän kirjeen liitteenä.
               Olisin kiitollinen, jos voisitte ilmaista Turkmenistanin hyväksyvän liitteenä olevat kielitoisinnot väliaikaisen sopimuksen todistusvoimaisiksi kielitoisinnoiksi ja antavan suostumuksensa väliaikaisen sopimuksen 31 artiklan muuttamiselle vastaavasti.
               Tämä väline tulee voimaan päivänä, jona se allekirjoitetaan.”

            Minulla on kunnia ilmaista Turkmenistanin hyväksyvän liitteenä olevat kielitoisinnot väliaikaisen sopimuksen todistusvoimaisiksi kielitoisinnoiksi ja antavan suostumuksensa sen 31 artiklan muuttamiselle vastaavasti.
            Kuten kirjeessänne todettiin, tämä väline tulee voimaan päivänä, jona se allekirjoitetaan.
            Kunnioittavasti

                  Turkmenistanin puolesta


title: 2011/558/EU: Euroopan parlamentin päätös, annettu 10 päivänä toukokuuta 2011 , vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2009, pääluokka IV – Tuomioistuin#Euroopan parlamentin päätöslauselma, 10. toukokuuta 2011 , joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2009, pääluokka IV – Tuomioistuin

text:
               27.9.2011

               FI

               Euroopan unionin virallinen lehti

               L 250/89

         EUROOPAN PARLAMENTIN PÄÄTÖS,
   annettu 10 päivänä toukokuuta 2011,
   vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2009, pääluokka IV – Tuomioistuin
   (2011/558/EU)
   EUROOPAN PARLAMENTTI, joka

               —

               ottaa huomioon Euroopan unionin yleisen talousarvion varainhoitovuodeksi 2009 (1),

               —

               ottaa huomioon Euroopan unionin lopullisen tilinpäätöksen varainhoitovuodelta 2009 (SEC(2010) 963 – C7-0214/2010) (2),

               —

               ottaa huomioon tuomioistuimen vuosikertomuksen vastuuvapauden myöntävälle viranomaiselle vuonna 2009 toimitetuista sisäisistä tarkastuksista,

               —

               ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2009 ja toimielinten vastaukset (3),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),

               —

               ottaa huomioon EY:n perustamissopimuksen 272 artiklan 10 kohdan sekä 274, 275 ja 276 artiklan ja Euroopan unionin toiminnasta tehdyn sopimuksen 314 artiklan 10 kohdan sekä 317, 318 ja 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön (A7-0137/2011),

               1.

               myöntää tuomioistuimen kirjaajalle vastuuvapauden tuomioistuimen talousarvion toteuttamisesta varainhoitovuonna 2009;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman neuvostolle, komissiolle, Euroopan unionin tuomioistuimelle, tilintarkastustuomioistuimelle, Euroopan oikeusasiamiehelle ja Euroopan tietosuojavaltuutetulle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Jerzy BUZEK

            Pääsihteeri

         Klaus WELLE

      (1)  EUVL L 69, 13.3.2009.

      (2)  EUVL C 308, 12.11.2010, s. 1.

      (3)  EUVL C 303, 9.11.2010, s. 1.

      (4)  EUVL C 308, 12.11.2010, s. 129.

      (5)  EYVL L 248, 16.9.2002, s. 1.

      EUROOPAN PARLAMENTIN PÄÄTÖSLAUSELMA,
      10. toukokuuta 2011,
      joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2009, pääluokka IV – Tuomioistuin
      EUROOPAN PARLAMENTTI, joka

                  —

                  ottaa huomioon Euroopan unionin yleisen talousarvion varainhoitovuodeksi 2009 (1),

                  —

                  ottaa huomioon Euroopan unionin lopullisen tilinpäätöksen varainhoitovuodelta 2009 (SEC(2010) 963 – C7-0214/2010) (2),

                  —

                  ottaa huomioon tuomioistuimen vuosikertomuksen vastuuvapauden myöntävälle viranomaiselle vuonna 2009 toimitetuista sisäisistä tarkastuksista,

                  —

                  ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2009 ja toimielinten vastaukset (3),

                  —

                  ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),

                  —

                  ottaa huomioon EY:n perustamissopimuksen 272 artiklan 10 kohdan sekä 274, 275 ja 276 artiklan ja Euroopan unionin toiminnasta tehdyn sopimuksen 314 artiklan 10 kohdan sekä 317, 318 ja 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön (A7-0137/2011),

                  1.

                  panee merkille, että vuonna 2009 tuomioistuimella oli käytettävissään maksusitoumusmäärärahoja yhteensä 318 000 000 euroa (vuonna 2008: 297 000 000 euroa) ja että niiden käyttöaste oli 98,50 prosenttia eli yli muiden toimielinten keskiarvon (97,69 prosenttia);

                  2.

                  huomauttaa, että tilintarkastustuomioistuin arvioi varainhoitovuotta 2009 koskevaa vuosikertomusta valmistellessaan perusteellisesti tuomioistuimen, Euroopan oikeusasiamiehen ja Euroopan tietosuojavaltuutetun valvontajärjestelmiä ja tarkasteli arviota varten henkilöresursseja ja muita hallintomenoja koskevista maksutapahtumista poimittua täydentävää otosta;

                  3.

                  panee merkille, että tilintarkastustuomioistuimen tuomioistuimeen kohdistuvassa perusteellisessa arviossa tarkasteltiin satunnaisotoksena 54:ää maksutapahtumaa, jotka kattavat suuren osan unionin tuomioistuimen tehtävistä ja hallinnosta ja edustavat hyvin suurta osuutta sen vuotuisessa talousarviossa, ja että tarkastuksen tulokset olivat laajalti myönteisiä;

                  4.

                  toteaa, että tilintarkastustuomioistuin ilmoitti vuosikertomuksessaan, että tuomioistuin ei ennakoinut erään puitesopimuksen päättymistä ja tilasi 102 000 euron arvosta palveluja kilpailuttamatta niitä hankintamenettelyjen kautta; palauttaa niin ikään mieliin, että tilintarkastustuomioistuin korosti varainhoitovuotta 2008 koskevissa huomautuksissaan eräästä palvelusopimuksesta, että kyseisen hankintamenettelyn toteuttamisessa sovellettu sisäisen valvonnan järjestelmä oli puutteellinen ja vastoin varainhoitoasetusta sekä sen soveltamissääntöjä (6);

                  5.

                  panee merkille tuomioistuimen vastauksen ja sen perustelut; kannattaa kuitenkin tilintarkastustuomioistuimen ehdotusta, jonka mukaan hankintamenettelyjen valmistelua ja koordinointia olisi parannettava;

                  6.

                  toteaa, että edellä mainittua palvelusopimusta koskevia huomautuksia lukuun ottamatta tilintarkastustuomioistuimen vuosikertomuksessa ei ollut muuta huomautettavaa tuomioistuimesta;

                  7.

                  antaa tunnustusta tilintarkastustuomioistuimen huomautukselle, jonka mukaan palkkojen ja etuuksien hallintaa ja maksamista koskevien tuomioistuimen valvonta- ja seurantajärjestelmien avulla voidaan pääsääntöisesti havaita mahdolliset virheet tai sääntöjenvastaisuudet;

                  8.

                  panee tyytyväisenä merkille, että tuomioistuimen sisäisen tarkastuksen yksikkö valvoo tehokkaasti aiempina vuosina tehdyissä tarkastuksissa annettujen suositusten perusteella toteutettuja toimia ja että sen suositukset pantiin asianmukaisesti täytäntöön; panee merkille, että vuonna 2009 tehtiin kaksi tarkastusta: sisäinen tarkastus tulkkauksen hallinnoinnista ja ulkoiseen tulkkaustoimintaan liittyvistä kustannuksista sekä taideteoksia koskeva sisäinen tarkastus; kehottaa tuomioistuinta jatkotoimiin tulkkausalan erityisongelmien vuoksi;

                  9.

                  panee tyytyväisenä merkille, että tuomioistuimessa päätökseen saatujen asioiden määrä nousi (377 tuomiota ja 165 määräystä, kun vuonna 2008 vastaavat luvut olivat 333 ja 161), ja toteaa, että ennakkoratkaisutapauksia oli enemmän kuin koskaan aiemmin (302); panee kuitenkin merkille, että vuonna 2009 uusien asioiden määrä (561) laski vuodesta 2008 (592); panee merkille, että menettelyjen kesto pysyi käytännössä samana, ja on tyytyväinen siihen, että vuoden 2009 lopussa vireillä oli vähemmän asioita (741) kuin vuoden 2008 lopussa (768);

                  10.

                  huomauttaa huolestuneena, että unionin yleisessä tuomioistuimessa ratkaistujen asioiden määrä laski vuonna 2009 ja menettelyt pitenivät kestoltaan, joten vireillä olevien asioiden suma paheni edelleen (1 178 asiaa vuonna 2008 ja 1 191 vuonna 2009), vaikka uusien asioiden määrä vuonna 2009 vähenikin (568 vireille pantua asiaa, kun vuonna 2008 määrä oli 629);

                  11.

                  panee tyytyväisenä merkille, että virkamiestuomioistuimessa ratkaistiin enemmän asioita kuin koskaan aiemmin (155 asiaa) ja että menettelyjen keskimääräinen kesto laski vuoden 2008 yhteensä 17 kuukaudesta 15,1 kuukauteen, joten vireillä olevien asioiden määrä jatkoi laskuaan (vuoden 2008 217:stä vuoden 2009 175:een) samalla, kun uusien kanteiden määrä pysyi lähes entisellään (113 vuonna 2009 verrattuna 111:een vuonna 2008);

                  12.

                  suhtautuu myönteisesti menestyksekkäästi jatkuneeseen koulutusyhteistyöhön toisten toimielinten ja Euroopan unionin henkilöstökoulutuskeskuksen kanssa sekä tehokkaaseen toimielinten väliseen yhteistyöhön yhdennetyn hallintojärjestelmän kehittämiseksi ja käyttöönottamiseksi;

                  13.

                  panee merkille tuomioistuimen työskentelymenetelmien uudenaikaistamisen ja etenkin tuomioistuimen kirjaamon tietokoneistamisen, kun vuodelta 1952 peräisin oleva paperirekisteri vaihdettiin viimein sähköiseen rekisteriin; kehottaa tuomioistuinta raportoimaan tulevissa vuosikertomuksissaan edistyksestä muiden tietotekniikan kehityshankkeiden, kuten e-Curia-sovelluksen, toteutuksessa;

                  14.

                  panee merkille tuomioistuimen vaikeudet saada palvelukseen päteviä konferenssitulkkeja sekä tulkkaustekniikoiden rajoitukset ja tarpeen käyttää monia eri tulkkaustekniikoita, jotta kaikki tulkkauspyynnöt voitaisiin täyttää laadullisesti ja määrällisesti tyydyttävästi; kannustaa tuomioistuinta raportoimaan tästä asiasta tulevissa vuosikertomuksissaan ottaen huomioon tulkkauksen tärkeyden oikeuslaitoksen moitteettoman toiminnan kannalta;

                  15.

                  kiittää toimielinten yhteistyötä kiinteistö-, turvallisuus-, ympäristönsuojelu- ja hallinnollisissa asioissa; kehottaa tuomioistuinta antamaan enemmän tietoa tuloksista, jotka saadaan toteutumattomia kiinteistötarpeita vuoden 2014 näkökulmasta koskevasta analyysistä, sekä asiaa koskevasta raportista ja tuomioistuimen kiinteistöpolitiikasta yleensä;

                  16.

                  on tyytyväinen tuomioistuimen vakiintuneeseen käytäntöön sisällyttää vuotuiseen toimintakertomukseensa luku, jossa annetaan selvitys toimista, joita parlamentin aikaisempien vastuuvapauspäätösten ja tilintarkastustuomioistuimen kertomusten johdosta on vuoden aikana toteutettu.

         (1)  EUVL L 69, 13.3.2009.

         (2)  EUVL C 308, 12.11.2010, s. 1.

         (3)  EUVL C 303, 9.11.2010, s. 1.

         (4)  EUVL C 308, 12.11.2010, s. 129.

         (5)  EYVL L 248, 16.9.2002, s. 1.

         (6)  Komission asetus (EY, Euratom) N:o 2342/2002, annettu 23. joulukuuta 2002, Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä (EYVL L 357, 31.12.2002, s. 1).


title: 2012/564/EU: Euroopan parlamentin päätös, 10. toukokuuta 2012 , vastuuvapauden myöntämisestä Euroopan ammatillisen koulutuksen kehittämiskeskuksen talousarvion toteuttamisesta varainhoitovuonna 2010#Euroopan parlamentin päätöslauselma, 10. toukokuuta 2012 , joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan ammatillisen koulutuksen kehittämiskeskuksen talousarvion toteuttamisesta varainhoitovuonna 2010

text:
               17.10.2012

               FI

               Euroopan unionin virallinen lehti

               L 286/148

         EUROOPAN PARLAMENTIN PÄÄTÖS,
   10. toukokuuta 2012,
   vastuuvapauden myöntämisestä Euroopan ammatillisen koulutuksen kehittämiskeskuksen talousarvion toteuttamisesta varainhoitovuonna 2010
   (2012/564/EU)
   EUROOPAN PARLAMENTTI, joka

               —

               ottaa huomioon Euroopan ammatillisen koulutuksen kehittämiskeskuksen lopullisen tilinpäätöksen varainhoitovuodelta 2010,

               —

               ottaa huomioon tilintarkastustuomioistuimen kertomuksen Euroopan ammatillisen koulutuksen kehittämiskeskuksen tilinpäätöksestä varainhoitovuodelta 2010 sekä keskuksen vastaukset (1),

               —

               ottaa huomioon neuvoston 21. helmikuuta 2012 antaman suosituksen (06083/2012 – C7-0051/2012),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon Euroopan ammatillisen koulutuksen kehittämiskeskuksen perustamisesta 10 päivänä helmikuuta 1975 annetun neuvoston asetuksen (ETY) N:o 337/75 (3) ja erityisesti sen 12 a artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä työllisyyden ja sosiaaliasioiden valiokunnan lausunnon (A7-0129/2012),

               1.

               myöntää Euroopan ammatillisen koulutuksen kehittämiskeskuksen johtajalle vastuuvapauden keskuksen talousarvion toteuttamisesta varainhoitovuonna 2010;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan ammatillisen koulutuksen kehittämiskeskuksen johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 366, 15.12.2011, s. 127.

      (2)  EYVL L 248, 16.9.2002, s. 1.

      (3)  EYVL L 39, 13.2.1975, s. 1.

      (4)  EYVL L 357, 31.12.2002, s. 72.

      EUROOPAN PARLAMENTIN PÄÄTÖSLAUSELMA,
      10. toukokuuta 2012,
      joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan ammatillisen koulutuksen kehittämiskeskuksen talousarvion toteuttamisesta varainhoitovuonna 2010
      (2012/1021/EU)
      EUROOPAN PARLAMENTTI, joka

                  —

                  ottaa huomioon Euroopan ammatillisen koulutuksen kehittämiskeskuksen lopullisen tilinpäätöksen varainhoitovuodelta 2010,

                  —

                  ottaa huomioon tilintarkastustuomioistuimen kertomuksen Euroopan ammatillisen koulutuksen kehittämiskeskuksen tilinpäätöksestä varainhoitovuodelta 2010 sekä keskuksen vastaukset (1),

                  —

                  ottaa huomioon neuvoston 21. helmikuuta 2012 antaman suosituksen (06083/2012 – C7-0051/2012),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

                  —

                  ottaa huomioon Euroopan ammatillisen koulutuksen kehittämiskeskuksen perustamisesta 10 päivänä helmikuuta 1975 annetun neuvoston asetuksen (ETY) N:o 337/75 (3) ja erityisesti sen 12 a artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön sekä työllisyyden ja sosiaaliasioiden valiokunnan lausunnon (A7-0129/2012),

                  A.

                  ottaa huomioon, että tilintarkastustuomioistuin on saanut kohtuullisen varmuuden siitä, että Euroopan ammatillisen koulutuksen kehittämiskeskuksen (jäljempänä ’keskus’) varainhoitovuoden 2010 tilit ovat luotettavat ja tilien perustana olevat toimet ovat lailliset ja asianmukaiset;

                  B.

                  ottaa huomioon, että parlamentti myönsi 10. toukokuuta 2011 keskuksen johtajalle vastuuvapauden keskuksen talousarvion toteuttamisesta varainhoitovuonna 2009 (5) ja päätökseen liitetyssä päätöslauselmassa se muun muassa

                              —

                              kehotti keskusta soveltamaan tehokkaammin talousarvion erittelyn ja seurattavuuden periaatetta,

                              —

                              pani merkille, että keskus on siirtänyt määrärahoja (31 prosenttia hallintomenoista – osasto II) ja peruuttanut maksumäärärahoja (24 prosenttia kaikista toimintamenoihin tarkoitetuista määrärahoista),

                              —

                              kehotti keskuksen johtajaa antamaan tarkempia tietoja komission sisäisen tarkastuksen 31. joulukuuta 2008 antaman yhä avoimena olevan 15 suosituksen sisällöstä sekä niin ikään sisäisen tarkastuksen 31. joulukuuta 2009 antaman yhä avoimena olevan 14 uuden suosituksen sisällöstä,

                              —

                              kehotti keskusta ilmoittamaan vastuuvapauden myöntävälle viranomaiselle määrärahojen vapauttamismenettelyä koskevista toteutetuista toimista, jotta voidaan parantaa inventaarioon kuuluvan omaisuuden seurattavuutta;

                  C.

                  ottaa huomioon, että keskuksen kokonaistalousarvio varainhoitovuodeksi 2010 oli 18 300 000 euroa, mikä on 1,6 prosenttia vähemmän kuin varainhoitovuonna 2009;

                  D.

                  ottaa huomioon, että unionin maksuosuus keskuksen talousarvioon varainhoitovuonna 2010 oli 16 920 000 euroa, mikä merkitsee 2 prosentin lisäystä vuodesta 2009;

         Talousarvio- ja varainhallinto

                  1.

                  panee merkille keskuksen tilinpäätöksestä varainhoitovuodelta 2010, että joulukuun puolivälissä 2010 keskukselle myönnettiin täydentävä lisätalousarvio, jonka määrä oli 810 000 euroa ja jolla oli määrä rahoittaa työllisyyden pääosaston pyytämiä tutkimuksia ammattitaitoa koskevien tarpeiden ennustamiseksi;

                  2.

                  panee merkille, että keskuksen lopullista tilinpäätöstä vuodelta 2010 koskevassa johtokunnan lausunnossa todetaan, että unionin rahoitusosuudella rahoitettu vuoden 2010 talousarvio on toteutunut 99-prosenttisesti;

                  3.

                  panee lisäksi merkille keskuksen tilinpäätöksestä varainhoitovuodelta 2010, että edustuskulut kasvoivat 233 prosenttia ja kokouskulut 37 prosenttia vuodesta 2009; toteaa saaneensa 23. helmikuuta 2012 päivätyn kirjeen, jossa näiden menojen kasvu perustellaan; panee erityisesti merkille, että edustuskulujen kasvu aiheutui entisen johtajan lähtöjuhlan järjestämisestä; kehottaa keskusta rajaamaan edustus- ja kokouskulut todellisiin tarpeisiin;

                  4.

                  panee merkille, että keskus saa vuosittain rahoitusta kahdelta EU:n ulkopuoliselta maalta, jotka hyötyvät sen tekemästä työstä; panee merkille, että Norjan ja Islannin maksuosuus keskuksen talousarvoon varainhoitovuonna 2010 oli 421 308 euroa; muistuttaa, että näitä varoja hallinnoidaan käyttötarkoitukseensa sidottuina tuloina, joten ne on kohdistettava tiettyihin hankkeisiin; panee merkille, että vuonna 2010 keskus ei saavuttanut näiden varojen käytölle asetettua tavoitetta; korostaa, että varainhoitovuoden 2009 osalta tilintarkastustuomioistuin on jo kommentoinut keskuksen puutteita näiden varojen käytössä; toteaa saaneensa selityksen tilanteelle 23. helmikuuta 2012 päivätyllä kirjeellä; pitää tässä yhteydessä myönteisenä sitä, että vuonna 2011 päästiin tavoitteeseen ja 100 prosenttia suunnitellusta talousarviosta toteutettiin; panee merkille keskuksen lausunnon, että vuodeksi 2010 asetettua tavoitetta ei saavutettu keskuksen rakennusten korjaustöiden lykkäytymisen vuoksi; panee myös merkille, että keskus on sitoutunut käyttämään Norjalta ja Islannilta aiempina vuosina saadut rahoitusosuudet loppuun vuonna 2012; kehottaa keskusta tiedottamaan vastuuvapauden myöntävälle viranomaiselle kyseisten rahoitusosuuksien käytöstä;

         Määrärahasiirrot varainhoitovuodelta toiselle

                  5.

                  panee merkille keskuksen tilinpäätöksestä varainhoitovuodelta 2010, että vuonna 2010 se siirsi seuraavalle vuodelle 794 700 euroa osaston I (henkilöstö) ja osaston II (hallintokulut) määrärahoja; muistuttaa, että määrärahojen automaattinen siirtäminen seuraavalle vuodelle koskee ainoastaan osaston I ja II menoja;

                  6.

                  panee myös merkille keskuksen tilinpäätöksestä varainhoitovuodelta 2010, että osaston II menoihin liittyen tehtiin 55 910 euron suuruinen erikseen esitettävä siirto;

                  7.

                  panee merkille tiettyä kohentumista keskuksen toiminnassa, sillä peruutettujen maksumäärärahojen määrä laski vuodesta 2009, jolloin se oli 24 prosenttia, 14 prosenttiin vuonna 2010; pitää lisäksi myönteisenä, että keskus aikoo vähentää entisestään määrärahojen siirtämistä seuraavalle vuodelle seuraamalla talousarvion toteuttamista (maksusitoumusmäärärahat, maksumäärärahat) ja hankintaprosessia vakiomallien avulla;

                  8.

                  kehottaa keskusta kuitenkin toteuttamaan lisätoimia määrärahasiirtojen vähentämiseksi ja siten noudattamaan täydellisemmin vuotuisperiaatetta; muistuttaa keskusta siitä, että tämä voidaan tehdä lisäämällä ohjelmasuunnittelun ja valvontajärjestelmien tarkkuutta ja käynnistämällä hankinnat aikaisemmassa vaiheessa kalenterivuotta;

         Määrärahasiirrot budjettikohdasta toiseen

                  9.

                  pitää ilahduttavana, että keskus on kyennyt vakuuttamaan vastuuvapauden myöntävän viranomaisen siitä, että keskus on soveltanut tehokkaasti seurattavuuden periaatetta, kun se on raportoinut säännöllisesti johtokunnalle kaikista budjettikohtien välisistä siirroista koko vuoden aikana; panee erityisesti merkille, että 20. syyskuuta 2011 alkaen keskus on tehnyt viisi maksusitoumusmäärärahojen siirtoa (enintään 35 000 euroa) budjettikohtien välillä ja tiedottanut asiasta säännöllisesti johtokunnalle; kehottaa keskusta kuitenkin mahdollisuuksien mukaan vähentämään näitä siirtoja, jotta voidaan soveltaa myös erittelyperiaatetta;

         Henkilöresurssit

                  10.

                  toteaa, että keskuksen johtaja lähti keskuksesta 15. lokakuuta 2010 toimikautensa päättyessä ja otti vastaan uuden tehtävän Italian koulutusta, ammatillista koulutusta, työllisyyttä ja sosiaalipolitiikkaa käsittelevässä virastossa;

                  11.

                  panee merkille vuotuisesta toimintakertomuksesta 2010, että 31. joulukuuta 2010 keskus työllisti 96 henkilöä, eli viisi vähemmän kuin keskuksen henkilöstötaulukossa esitetään; panee merkille, että henkilöstön kokonaismäärään lisättiin myös 24 sopimussuhteista työntekijää ja viisi komennuksella olevaa kansallista asiantuntijaa ja että toiminnallisen ja hallinnollisen henkilöstön määrien suhde oli 90/35;

                  12.

                  panee merkille, että keskuksen lopullista tilinpäätöstä vuodelta 2010 koskevassa johtokunnan lausunnossa todetaan, että palvelukseenottaminen kaikkien viiden avoimen viran täyttämiseksi oli käynnissä tai saatiin päätökseen 31. joulukuuta 2010 mennessä;

                  13.

                  pitää myönteisenä, että keskus sai vuonna 2010 valmiiksi palvelukseenottamista varten reaaliaikaisen RECON-välineen, jonka avulla keskus voi nopeuttaa ja tehostaa palvelukseenottamista;

         Toiminta

                  14.

                  panee tyytyväisenä merkille, että keskus on esittänyt vastuuvapauden myöntävän viranomaisen pyytämän Ganttin kaavion kaikista keskeisistä vuoden 2011 operatiivisista toimista; muistuttaa keskusta, että näiden kaavioiden avulla voidaan esittää lyhyesti kunkin toimihenkilön hankkeen parissa käyttämä aika ja suosia menettelytapaa, jossa keskitytään tulosten saavuttamiseen;

                  15.

                  panee merkille keskuksen vuotuisesta toimintakertomuksesta, että tulosarviointijärjestelmä on otettu täysimääräisesti käyttöön, ja kannustaa keskusta kehittämään edelleen laadullista arviointia, jotta voidaan täydentää indikaattoreihin perustuvaa määrällisempää tulosarviointia;

         Sisäinen tarkastus

                  16.

                  panee merkille, että keskus ei ole vielä pannut täytäntöön tiettyjä suosituksia, joita komission sisäinen tarkastus antoi vuonna 2008 tehdyn henkilöstöhallintoa koskevan tarkastuksen ja vuonna 2009 tehtyä toiminnan eettisyyttä koskevan tarkastuksen yhteydessä; toteaa saaneensa selventäviä tietoja 23. helmikuuta 2012 päivätyllä kirjeellä; panee tyytyväisenä merkille, että vuonna 2008 toimitetun henkilöstöhallinnon tarkastuksen 14 suosituksesta 13 on pantu täytäntöön; panee samoin tyytyväisenä merkille, että vuonna 2009 toimitetun eettistä toimintaa koskevan tarkastuksen 17 suosituksesta 16 on pantu täytäntöön; kehottaa keskusta ilmoittamaan vastuuvapauden myöntävälle viranomaiselle jäljelle jäävien suositusten täytäntöönpanon etenemisestä;

                  17.

                  panee merkille keskuksen vuotuisesta toimintakertomuksesta, että vuonna 2010 komission sisäinen tarkastus teki arvion tieto- ja viestintäjärjestelmien riskeistä; panee tyytyväisenä merkille, että kaikki keskuksen tieto- ja viestintäjärjestelmien riskinarvioinnin tulosten johdosta suunnittelemat toimet oli pantu täytäntöön 31. joulukuuta 2011;

                  18.

                  panee merkille, että huhtikuussa 2010 komission sisäinen tarkastus toimitti myös keskuksen vuotuista toimintakertomusta ja sisäisen varmuuden osatekijöitä koskevan tarkastuksen; panee merkille, että komission sisäisen tarkastuksen lopullinen kertomus annettiin keskukselle 5. heinäkuuta 2010 ja että kertomuksessa todetaan, että on kohtuullisen varmaa, että vuosittainen raportointi, mukaan luettuna johtajan vuotuinen vahvistuslausuma, hoidetaan asianmukaisesti; panee tyytyväisenä merkille keskuksen 23. helmikuuta 2012 päivätyllä kirjeellä toimittaman tiedon, että kaikki sisäisen tarkastuksen antamat seitsemän suositusta oli pantu täytäntöön joulukuun 2011 loppuun mennessä;

                  19.

                  panee merkille keskuksen vuotuisesta toimintakertomuksesta, että keskus aloitti uusien sisäisen valvonnan standardien täytäntöönpanon vuonna 2009 ja että perusvaatimukset oli täysin saavutettu vuoden 2010 loppuun mennessä, lukuun ottamatta sisäisen valvonnan standardeja 8 ja 10; panee tyytyväisenä merkille 23. helmikuuta 2012 päivätyssä kirjeessä saadun tiedon, että kaikki sisäisen valvonnan standardin 8 perusvaatimukset oli täytetty kaikilta osin vuoden 2011 loppuun mennessä; panee merkille, että keskus on sitoutunut täyttämään sisäisen valvonnan standardin 10 perusvaatimukset vuoden 2012 ensimmäisellä puoliskolla;

         Sisäisen tarkastuksen toiminta

                  20.

                  panee merkille keskuksen vuosittaisesta toimintakertomuksesta, että sisäisen tarkastuksen toiminnon tarkastussuunnitelmassa vuodelle 2010 suunniteltiin useita jälkitarkastuksia ja hankintamenettelyjen aikana tehtäviä tarkastuksia erityisesti sopimus- ja avustusmenettelyjen tutkimiseksi. panee lisäksi merkille, että sisäisen tarkastuksen toiminnon suorittaman avustusmenettelyjen tarkastuksen johdosta keskus peri takaisin kansallisille avustusten saajille maksettuja määriä, jotka olivat yhteensä 23 647,67 euroa;

                  21.

                  on huolissaan siitä, että sisäisen tarkastuksen toiminto lopetti toimintansa keskuksessa 31. elokuuta 2010; katsoo, että sisäisen tarkastuksen toiminnon kertomukset voivat auttaa parantamaan sisäisen valvonnan toimenpiteitä hankinta- ja avustusmenettelyissä;

                  22.

                  panee kuitenkin merkille keskuksen esittämät havainnot, joiden mukaan sisäisen tarkastuksen toiminnon tehtävistä huolehtivat nyt joko ulkoiset toimeksisaajat (esimerkiksi keskuksen talousohjelmisto (FIBUS) annettiin ulkopuolisen tahon tehtäväksi ja valmistui vuonna 2011) tai sisäiset hankeryhmät;

                  23.

                  kiinnittää huomiota aiempien vuosien vastuuvapausmietinnöissä esittämiinsä suosituksiin, jotka on esitetty tämän päätöslauselman liitteessä;

                  24.

                  viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta erillisvirastojen toiminnasta, varainhoidosta ja sen valvonnasta 10. toukokuuta 2012 antamaansa päätöslauselmaan (6).

         (1)  EUVL C 366, 15.12.2011, s. 127.

         (2)  EYVL L 248, 16.9.2002, s. 1.

         (3)  EYVL L 39, 13.2.1975, s. 1.

         (4)  EYVL L 357, 31.12.2002, s. 72.

         (5)  EUVL L 250, 27.9.2011, s. 130.

         (6)  Hyväksytyt tekstit, P7_TA(2012)0164 (ks. tämän virallisen lehden sivu 388).

      LIITE

         EUROOPAN PARLAMENTIN SUOSITUKSET AIEMPINA VUOSINA

                  Euroopan ammatillisen koulutuksen kehittämiskeskus

                  2006

                  2007

                  2008

                  2009

                  Toiminta

                  —

                  Tavoitteet ja tulos indikaattorit eivät usein olleet mitattavissa. Keskuksen olisi parannettava ohjelmatyötään. Ohjelmatyöllä tulisi muodostaa yhtenäinen ja selkeä yhteys asetettujen tavoitteiden ja niiden saavuttamiseksi tarvittavien talousarviovarojen käytön välille.

                              —

                              Keskusta kehotettiin asettamaan SMART-tavoitteet ja RACER-indikaattorit, sekä laatimaan Ganttin kaavio tulossuuntautuneiden toimintatapojen edistämiseksi.

                              —

                              Keskusta kehotettiin tekemään diakroninen analyysi tänä vuonna ja edeltävinä vuosina toteutetuista toimista.

                              —

                              Keskusta ja Euroopan koulutussäätiötä kehotettiin julkaisemaan yksityiskohtainen seurantakertomus yhteistyösopimuksesta niiden toimintakertomuksessa vuodelta 2009.

                  Keskusta kehotettiin tekemään vertailu toiminnoista, jotka oli toteutettu vastuuvapauden myöntämistä koskevana vuonna ja sitä edeltävänä varainhoitovuonna.

                  Talousarvio- ja varainhallinto

                              —

                              Erittelyperiaatetta ei noudatettu tarkasti. 43 prosenttia maksusitoumusmäärärahoista siirrettiin seuraavalle varainhoitovuodelle. Operatiivisissa toiminnoissa yli 20 prosenttia maksumäärärahoista peruutettiin. Määrärahasiirtoja oli paljon.

                              —

                              Hankintamenettelyihin liittyvät puutteet avoimuudessa.

                  —

                  Heikkoudet operatiivisia toimia koskevien määrärahojen suunnittelussa ja seurannassa. 25 prosenttia maksumäärärahoista siirrettiin seuraavalle varainhoitovuodelle.

                  Keskusta kehotettiin soveltamaan tehokkaammin talousarvion erittelyn ja seurattavuuden periaatetta.

                  Henkilöresurssit

                  Avoimuutta koskevat kysymykset: kahdessa tapauksessa keskus ei esivalintavaiheessa tarkistanut asianmukaisesti avointa työpaikkaa koskevassa ilmoituksessa vaadittua tarvittavaa ammattikokemusta.

                  —

                  —

                  Keskus muutti palvelukseenottamismenettelyjään sen jälkeen, kun tilintarkastustuomioistuin oli vuoden 2009 kertomuksessaan kehottanut sitä parantamaan entisestään avoimuutta. Parlamentti oli tyytyväinen keskuksen kesäkuusta 2010 lähtien tekemiin aloitteisiin, jotka koskevat kirjallisten kokeiden ja ennen esivalintaa pidettävien haastattelujen kysymyksiä.

                  Sisäinen tarkastus

                  Sisäiset valvontamenettelyt eivät olleet valmiita.

                  —

                  Keskusta kehotettiin täyttämään 15 sisäisen tarkastuksen antamista 30 suosituksesta. Ne koskivat muun muassa henkilöresurssien hallintaa (henkilöstön toiminnan tulokset, henkilökohtaisten tavoitteiden asettaminen ja henkilöstökomitean roolin ja vastuun vakiinnuttaminen).

                              —

                              Keskuksen johtajaa kehotettiin antamaan tarkempia tietoja sisäisen tarkastuksen 31. joulukuuta 2008 antaman 15 suosituksen sisällöstä sekä niin ikään sisäisen tarkastuksen 31. joulukuuta 2009 antaman 14 uuden suosituksen sisällöstä.

                              —

                              Keskusta kehotettiin ilmoittamaan vastuuvapauden myöntävälle viranomaiselle määrärahojen vapauttamismenettelyä koskevista toteutetuista toimista, jotta voidaan parantaa inventaarioon kuuluvan omaisuuden seurattavuutta. Lisäksi keskus alkoi dokumentoida tärkeimpiä valvontaprosesseja.